APSTIPRINĀTS
Pašvaldības iepirkumu komisijas 
[bookmark: OLE_LINK1][bookmark: OLE_LINK2]21.07.2026. sēdē (protokols Nr. MNP2026/35-1)
Komisijas priekšsēdētājs Ā.Vilšķērsts





NOLIKUMS
Izdots saskaņā ar Publisko iepirkumu likuma 25.panta (4) daļu,
28.02.2017.Ministru kabineta noteikumu Nr. 107 “Iepirkuma procedūru un metu konkursu norises kārtība”1., 2.1., 2.8., 4.un 5.sadaļu

(zem ES robežvērtības),
kas tiek rīkots saskaņā ar Publisko iepirkumu likuma 8.panta (1) daļas 1.punktu,

Vispārīga informācija
1. Uzaicinājums:
1.1. Pasūtītājs - Madonas novada pašvaldība, reģistrācijas numurs: 90000054572, Adrese: Saieta laukums 1, Madona, Madonas novads, LV-4801, tālrunis: 648060090, e-pasts: pasts@madona.lv, uzaicina Piegādātājus (termina skaidrojums saskaņā ar Publisko iepirkumu likumā lietotajiem terminu skaidrojumiem) piedalīties publiskā iepirkuma procedūrā (turpmāk tekstā – iepirkums) par pakalpojuma līguma slēgšanas tiesību piešķiršanu.
1.2. Pasūtītājs veic decentralizētu iepirkumu cita pasūtītāja Ļaudonas pagasta pārvaldes vajadzībām.
2. Pasūtītāja iepirkumu komisija:
2.1. [bookmark: _Hlk93911029]Iepirkumu komisija (apstiprināta ar Madonas novada pašvaldības domes 04.07.2025. lēmumu Nr.11 (protokols Nr. 2,9.)) organizē iepirkuma norisi, nodrošina procesa virzību un pieņem lēmumus, rīkojoties atbilstoši publisko iepirkumu jomu regulējošo normatīvo aktu prasībām, šim nolikumam un pašvaldības domes noteiktajai kompetencei (turpmāk – iepirkumu komisija).
2.2. Pasūtītāja kontaktpersona iepirkumā – Madonas novada pašvaldības jurists publisko iepirkumu jomā, iepirkumu komisijas loceklis un sekretārs Nauris Timofejevs, e-pasts nauris.timofejevs@madona.lv, tālr. 25623197.
3. Piegādātāji: iepirkumā var piedalīties Publisko iepirkumu likumā kā piegādātāji definētās personas, kas saskaņā ar normatīvajiem aktiem ir tiesīgas veikt komercdarbību / saimniecisko darbību, kas atbilst nolikumā noteiktajām prasībām, kam ir pieejami visi darbu izpildei nepieciešamie resursi, un kas spēj nodrošināt attiecīgā iepirkuma līguma darbu izpildi.
Informācija par iepirkuma līgumu
4.  Īss iepirkuma līguma priekšmeta apraksts:
4.1. Iepirkuma līguma (turpmāk tekstā – Līgums) priekšmets ir izglītojamo pārvadājumu  pakalpojums Ļaudonas pagasta izglītības iestāžu vajadzībām atbilstoši Tehniskajām specifikācijām – Tehniskajam piedāvājumam un citām iepirkuma dokumentos noteiktajām prasībām (turpmāk tekstā - Pakalpojums).
4.2. Iepirkums nav sadalīts daļās (līgumos), jo ir nepieciešams veikt pārvadājumus viena maršruta ietvaros.
4.3. Līguma priekšmetam atbilstošākais CPV kods: 60172000-4 (CPV klasifikatorā koda atšifrējums latviešu valodā – autobusa ar šoferi noma). 
4.4. Tehnisko specifikāciju izstrādes datums ir 15.06.2026.
4.5. Līguma pakalpojumu sniegšanas vieta ir Madonas novada un Jēkabpils novada administratīvā teritorija, saskaņā ar Tehniskajā specifikācijā noteikto maršrutu;
4.6. Pakalpojuma sniegšanas sākuma punkts ir Ļaudonas pagasta pārvaldes izglītības iestādes.
4.7. Līguma izpildes periods ir no 01.09.2026 līdz  31.05.2026. 
4.8. Kopējā Līguma summa veidojas Līguma izpildes gaitā atbilstoši saņemtā pakalpojuma saturam (veidam un apjomam) un piedāvājumā norādītajām vienības cenām attiecīgajam pakalpojuma veidam. Pasūtītājs saņem pakalpojumu atbilstoši faktiskajai vajadzībai. Iepirkuma piedāvājumā norādītās vienības cenas netiek grozītas Līguma izpildes laikā, izņemot tikai Līguma projektā paredzētajos gadījumos.  
4.9. Pasūtītājs nav paredzējis veikt priekšapmaksu. Sniegto pakalpojumu apmaksu veic līguma projektā paredzētajā kārtībā.
4.10. Iepirkums neietver vides aizsardzības prasības.
4.11. Alternatīvi piedāvājumi (piedāvājumu varianti) netiek pieļauti.
4.12. Jēdziens “Tehniskās specifikācijas” iepirkuma dokumentos tiek lietots Publisko iepirkumu likuma, jo īpaši tā 20.panta, izpratnē. Tehniskās specifikācijas ir iekļautas iepirkuma dokumentos: iepirkuma nolikumā, tā pielikumos pievienotajās formās un Līguma projektā.
5. Ieinteresēto piegādātāju sanāksme:
5.1. Pasūtītājs organizē piegādātāju sanāksmi Ministru kabineta 28.02.2017. noteikumu Nr. 107 "Iepirkuma procedūru un metu konkursu norises kārtība" 11. punktā noteiktajā kārtībā pēc ieinteresēto piegādātāju pieprasījuma. Ieinteresētajam piegādātājam ir jāsazinās ar iepirkumā norādīto kontaktpersonu (nolikuma 2.2. punkts), lai vienotos par konkrētu sanāksmes dienu un laiku. Informācija par sanāksmi nekavējoties tiek publicēta pircēja profilā pie attiecīgā iepirkuma sarakstes, lai vajadzības gadījumā sanāksmei var pievienoties arī citi ieinteresētie piegādātāji.
5.2. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, ko nosaka Ministru kabineta 28.02.2017. noteikumu Nr. 107 "Iepirkuma procedūru un metu konkursu norises kārtība" 11. punkts.
5.3. Sanāksmi vada pasūtītāja atbildīgā persona par paredzamā līguma darbu izpildi vai cits pasūtītāja atbildīgais pārstāvis. Sanāksmes vadītājs nodrošina sanāksmes protokolēšanu, pierakstot sanāksmes dalībnieku jautājumus un sniedzot atbildes, cik daudz tas uzreiz ir iespējams. Jautājumus un atbildes iepirkumu komisija publicē pircēja profilā pie attiecīgās iepirkuma procedūras dokumentiem, ievērojot termiņus atbilstoši nolikuma 9.3. punktam.
5.4. Piegādātāja pārstāvis sanāksmē ir tiesīgs neatklāt piegādātāju, kuru tas pārstāv. 
6. Iepirkuma līguma finansēšanas avots:
6.1. Madonas novada pašvaldības budžets. 
7. Informācija par iepirkuma līguma slēgšanu:
7.1. Pasūtītājs slēgs līgumu (saskaņā ar nolikuma pielikumu „Līguma projekts”, tā pielikumiem, pievienotajiem dokumentiem) ar pretendentu, par kura piedāvājumu iepirkumu komisija būs pieņēmusi lēmumu par līguma slēgšanas tiesību piešķiršanu, orientējoši 2026. augustā.  Līgums tiek parakstīts elektroniski ar drošu elektronisko parakstu, kas satur laika zīmogu (turpmāk tekstā – elektroniskais paraksts).
7.2. Ja pastāv nolikuma 10.1.2. un 10.2.punktā paredzētie apstākļi, kad pretendentam pirms līguma noslēgšanas ir jāveic noteiktas darbības, tad pasūtītājs to veikšanai pretendentam dod laiku - 10 (desmit) darba dienas pēc lēmuma par līguma slēgšanas tiesību piešķiršanu paziņošanas dienas. Pasūtītājs termiņu var pagarināt, ja pretendents savlaicīgi ir sniedzis objektīvu pamatojumu termiņa pagarināšanai. Pasūtītājs līgumu slēdz pēc nepieciešamo klasifikācijas un reģistrācijas faktu konstatēšanas vai attiecīgi pēc atbilstošu dokumentu saņemšanas.
7.3. Iepirkuma līguma parakstīšanas kārtība: 
7.3.1. Puses saskaņo iepirkuma līgumu pirms parakstīšanas. Puses negroza iepirkuma dokumentiem pievienoto līguma projektu, bet norāda līgumcenu, savus pareizus rekvizītus, kontaktpersonas, līguma parakstītājus u.tml. Saskaņoto līgumu vispirms paraksta Pasūtītājs un nodod to parakstīšanai līguma izpildītājam. 
7.3.2. Ja līguma izpildītājs ilgstoši nesaskaņo vai attiecīgi neparaksta līgumu, pasūtītājs nosaka termiņu iepirkuma līguma saskaņošanai vai attiecīgi līguma parakstīšanai un iesniegšanai Pasūtītājam. Ja līguma izpildītājs neievēro Pasūtītāja noteikto termiņu, tam ir pienākums sniegt situācijas skaidrojumu. 
Iepirkuma dokumentācija, informācijas apmaiņa, piedāvājumu iesniegšana un atvēršana 
8. Iepirkuma dokumentācijas pieejamība:
8.1. Pasūtītājs nodrošina brīvu un tiešu elektronisko pieeju visiem iepirkuma dokumentiem pircēja profilā: Valsts reģionālās attīstības aģentūras uzturētā Elektronisko iepirkumu sistēmas e-konkursu apakšsistēma (turpmāk tekstā – EIS), saite https://www.eis.gov.lv/EKEIS/Supplier/Organizer/455 pie attiecīgā iepirkuma, atbilstoši Publisko iepirkumu likuma 36.panta pirmajā daļā noteiktajam.
9. Informācijas apmaiņa:
9.1. Ikvienā dokumentā ietver iepirkuma nosaukumu vai identifikācijas numuru.
9.2. Lai nodrošinātu iepirkuma atklātumu un vienlīdzīgu attieksmi pret visiem, un Publisko iepirkumu likuma 38.pantā noteikto attiecībā uz informācijas apmaiņu,  jautājumus par iepirkuma dokumentiem var iesniegt EIS vai iepirkuma kontaktpersonai (skatīt nolikuma 2.2.punktu). 
9.3. Ja piegādātājs laikus ir pieprasījis papildu informāciju, iepirkumu komisija atbildes sniedz iespējami īsā laikā, nepārsniedzot 5 (piecas) darbdienas no jautājuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām, atbilstoši Publisko iepirkumu likuma 36.panta otrajā daļā noteiktajam. 
9.4. Atbildot uz ikvienu ieinteresētā piegādātāja jautājumu, iepirkumu komisija pamatā skaidro iepirkuma dokumentos iekļauto informāciju un tikai pamatotas vajadzības gadījumā veic grozījumus, papildinājumus. Ja iepirkuma laikā dokumentācijā tiek konstatētas kļūdas vai pretrunas, tad tās pēc iespējas risina, ja to dēļ nav iespējams sagatavot piedāvājumu vai ja tas ir būtiski nepieciešams iepirkuma turpināšanai, likuma mērķu īstenošanai un ir pieļaujams atbilstoši Publisko iepirkumu likuma 35.panta trešajai daļai. Pārējās iepirkuma laikā konstatētās kļūdas tiek risinātas līguma izpildes laikā līguma projektā un likumā paredzēto grozījumu ietvaros. Ja iepirkuma dokumentos nekavējoties ir nepieciešami grozījumi, kuru veikšanu Publisko iepirkumu likuma regulējums nepieļauj esošā iepirkuma ietvaros, tad iepirkums tiek pārtraukts.
9.5. Informācijas apmaiņa iepirkumā notiek rakstiski, izmantojot vispārpieejamus un pēc iespējas ērtus informācijas apmaiņas līdzekļus – EIS. Informācijas apmaiņa, kas neattiecas uz iepirkuma dokumentiem, var notikt mutiski, ja tā tiek dokumentēta rakstiski vai audioierakstos (atbilstoši Publisko iepirkumu likuma 38.pantam).
9.6. Iepirkumu komisija atbildes sniedz tikai rakstiski, nosūtot to tādā pašā saziņas veidā, kādā tika saņemts jautājums un kāds nodrošina ātrāku atbildes sniegšanu. Vienlaicīgi iepirkumu komisija saņemto jautājumu un sniegto atbildi publicē EIS.
9.7. Ja iepirkumu komisija piedāvājumu vērtēšanas laikā pieprasa papildus informāciju, dokumentus atbilstoši Publisko iepirkumu likuma 41.panta piektajai un sestajai daļai, pretendents atbildi sniedz iepirkumu komisijas noteiktajā termiņā. Ja pretendents objektīvi pamatotu iemeslu dēļ nevar iesniegt piedāvājuma skaidrojumu iepirkumu komisijas noteiktajā termiņā, viņš var lūgt samērīgu termiņa pagarinājumu. 
10. Piedāvājumu iesniegšanas un atvēršanas kārtība:
10.1. Atbilstoši Publisko iepirkumu likuma 39. panta pirmajai daļai piedāvājumu var iesniegt tikai elektroniski – EIS, tikai autentificēti lietotāji, kuri pārstāv e-konkursu sistēmā reģistrētu dalībnieku (skatīt nolikuma 8.1. punktu un https://www.eis.gov.lv/EIS/Publications/PublicationView.aspx?PublicationId=4&systemCode=CORE ).
10.2. Piedāvājumu iesniegšanas termiņš ir līdz 2026. gada 10. augusta, plkst. 6:00. 
10.3. Piedāvājumu atvēršana notiks atklātā piedāvājumu atvēršanas sanāksmē - elektroniski EIS, 4 (četras) stundas pēc piedāvājumu iesniegšanas termiņa beigām vai citā iepriekš EIS publicētā laikā atbilstoši Publisko iepirkumu likuma 39. panta (4) daļai vai 28.02.2017. Ministru kabineta noteikumu Nr. 107 “Iepirkuma procedūru un metu konkursu norises kārtība” 14. un 15. punktam. Iepirkumu komisija EIS publicē sistēmas izveidoto “Pretendentu finanšu piedāvājumu apkopojums” uzreiz pēc piedāvājumu atvēršanas.

Prasības pretendentam un piedāvājuma noformēšana
11. Prasības pretendentam:
11.1. Normatīvajos tiesību aktos noteiktajā kārtībā ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt pakalpojuma līgumā paredzētos darbus un pakalpojumus.
11.1.1. Ārvalstu pretendentam ir jāatbilst reģistrācijas vai pastāvīgās dzīvesvietas valsts normatīvo aktu prasībām noteiktu pakalpojumu sniegšanai (paredzēto darbu veikšanai).
11.1.2. Ja pretendents, kuram ir piešķirtas līguma slēgšanas tiesības, ir ārvalstu komersants, kurš nav reģistrēts Latvijas Republikā, tad pretendentam ir pienākums līguma slēgšanas gadījumā nodrošināt reģistrāciju, ciktāl tas konkrētā brīdī ir nepieciešams sekmīgai līguma izpildei. Pasūtītājs dod pretendentam samērīgu laiku nepieciešamo darbību veikšanai (skatīt nolikuma 6.3.punktu) un līgumu slēdz tikai tad, kad ir konstatēts nepieciešamās reģistrācijas fakts. 
11.1.3. Atbilstoši Autopārvadājumu likuma 30.panta pirmajai daļai, pasažieru pārvadājumu ar autobusu drīkst veikt, ja pārvadātājs Autotransporta direkcijā ir saņēmis speciālo atļauju (licenci) pasažieru komercpārvadājumiem ar autobusu un atbilst regulas Nr.  1071/2009 3. panta prasībām. Konkrētajā iepirkumā pretendentam ir jābūt speciālai atļaujai (licencei) pasažieru komercpārvadājumiem ar autobusiem Latvijas Republikā, kas apliecina pretendenta tiesības sniegt tehniskajās specifikācijās minētos pakalpojumus.
11.2. [bookmark: _Hlk141181549]Piegādātāju apvienība, attiecībā uz kuru pieņemts lēmums slēgt iepirkuma līgumu, atbilstoši Publisko iepirkumu likuma 13. panta (6) daļai pēc savas izvēles izveidojas juridiskā statusā vai noslēdz sabiedrības līgumu, vienojoties par apvienības dalībnieku atbildības sadalījumu. Pirms līguma slēgšanas pretendents pasūtītājam iesniedz informāciju (skatīt nolikuma 7.3. punktu) atbilstoši izvēlētajai darbības struktūrai: informāciju par juridiskā statusa izveidošanu vai sabiedrības līguma apliecinātu kopiju un līguma izpildes laikā nekavējoties iesniedz pasūtītājam saskaņošanai visus sabiedrības līguma grozījumus.
11.3. Pretendents atbilstoši nolikuma pielikumam Nr. 3 "Atlases prasības" norāda līguma izpildei paredzēto struktūru, pierāda atbilstību tehniskajām un profesionālajām spējām, norāda personas, uz kuru spējām balstās atbilstības pierādīšanai, kā arī iesniedz visu apakšuzņēmēju sarakstu.
11.4. Pretendentam ir jābūt pieejamiem līguma Darbu izpildei vajadzīgajiem finanšu, darbaspēka, tehnikas un citiem resursiem, lai kvalitatīvi un noteiktajā termiņā izpildītu visu paredzamo līgumu. 
11.5. Pretendents nav izslēdzams no turpmākas dalības iepirkumā, pamatojot ar Publisko iepirkumu likuma 42. panta (1) daļu un kādu no (2) daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem iemesliem, ievērojot arī 43. pantu.
11.6. Pretendents nav izslēdzams no iepirkuma, pamatojot ar Starptautisko un Latvijas Republikas nacionālo sankciju likuma 11.1 pantu.
11.7. Pretendents nodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
11.8. Citas iepirkuma dokumentos noteiktās prasības. 
12. Piedāvājumā iekļaujamie dokumenti:
12.1. Aizpildīts un parakstīts piedāvājums saskaņā ar nolikuma pielikuma Nr.1 „Piedāvājums” formu.
12.2. Parakstīts nolikuma pielikums Nr.2 “Tehniskā specifikācija – Tehniskais piedāvājums”.
12.3. Aizpildīta un parakstīta nolikuma pielikuma Nr.3 „Atlases prasības” forma un tajā prasītie piedāvājumā iekļaujamie dokumenti. 
12.4. Apliecinājums par dokumentu atvasinājumu atbilstību oriģinālam, ja kāds no piedāvājumā iesniegtajiem dokumentiem nav oriģināls. 
12.5. Citi dokumenti, ko pretendents uzskata par nepieciešamu iekļaut piedāvājumā.
13. Piedāvājuma sagatavošanas, noformēšanas prasības:
13.1. Piedāvājums ir jānoformē un jāiesniedz tikai elektroniskā formātā EIS.
13.2. Piedāvājuma sagatavošanā izmanto EIS piedāvātos rīkus, aizpildītas iepirkuma nolikuma pielikumu formas un pievieno citas iepriekš sagatavotu dokumentu datnes. 
13.3. Piedāvājumā drīkst iekļaut iepirkuma dokumentos neprasītu informāciju, ko pretendents uzskata par svarīgu piedāvājumu vērtēšanā vai līguma izpildē.
13.4. Piedāvājuma dokumenti ir jāsagatavo ar standarta biroja programmatūras rīkiem tādā formātā, lai varētu pievienot EIS atbilstoši EIS nodrošinātajām iespējām, kā arī lai varētu lasīt ar aktuālajiem biežāk lietotās programmatūras versijas rīkiem.
13.5. Piedāvājums jāsagatavo tā, lai nekādā veidā nebūtu ierobežota piekļuve piedāvājumā ietvertajai informācijai un netiktu apdraudēta pasūtītāja datorsistēmu darbība, tostarp arī piedāvājums nedrīkst saturēt datorvīrusus un citas kaitīgas programmatūras vai to ģeneratorus. Piedāvājuma datnes nedrīkst būt bojātas, neatbilstoši modificētas vai kļūdaini šifrētas. 
13.6. Pēc piegādātāja izvēles piedāvājumu drīkst parakstīt un atvasinājumus apliecināt ar EIS e-konkursu sistēmā iestrādātu paraksta rīku vai ar elektronisko parakstu, ko atbalsta EIS un kas atbilst normatīvajiem aktiem par elektronisko dokumentu un elektroniskā paraksta statusu, atbilstoši Publisko iepirkumu likuma 39.panta otrās daļas 2.punktam.
13.7. Piedāvājuma skaidrojumi un tiem pievienotie dokumenti ir jāiesniedz EIS.
13.8. EIS iesniegts vai publicēts dokuments ir jāparaksta un tā atvasinājuma atbilstība oriģinālam ir jāapliecina ar elektronisko parakstu.
13.9. Pēc piegādātāja izvēles piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai pilnvarots pārstāvis.
13.10. Dokumenti ir jānoformē latviešu valodā. Ja dokumenta oriģināls ir svešvalodā, tad tas ir jāiesniedz oriģinālvalodā, pievienojot arī dokumenta tulkojumu latviešu valodā. Par tulkojuma atbilstību dokumenta oriģinālam ir atbildīgs pretendents.
13.11. Visa nolikumā prasītā informācija (dokumenti) ir jāiesniedz atbilstoši nolikuma prasībām un nolikuma pielikumos pievienotajām veidlapām (formām). Iepirkuma nolikumā dotās formas nedrīkst pārsaukt, dzēst, papildināt vai kā citādi mainīt, izņemot vietas, kurās formā tas ir paredzēts. Ja iepirkumu komisija izmaina, papildina sākotnēji publicēto dokumentu, formu, tad pretendentiem ir jāizmanto aktuālie EIS publicētie iepirkuma dokumenti, formas.
13.12. Ja tiek konstatēta neatbilstība starp nolikumu, tam pievienotajām formām vai informāciju, un EIS e-konkursu apakšsistēmas veidnēm vai informāciju, par prioritārām (pareizām) uzskatāmas nolikumā iekļautās veidnes vai informācija.
13.13. Prasības finanšu piedāvājuma sagatavošanai, noformēšanai (nolikuma pielikuma Nr.1 “Piedāvājums” forma):
13.13.1. Visas cenas ir jāizsaka euro, centos. 
13.13.2. Finanšu piedāvājums ir jānoformē un jāiesniedz atbilstoši iepirkuma dokumentu prasībām. Piedāvājumā ir jānorāda līgumcena (termina skaidrojums atbilstoši Publisko iepirkumu likuma 1.panta 17.punktam), par kādu piegādātājs veiks Darbus un izpildīs Līgumu, ņemot vērā iepirkuma dokumentācijā, tostarp arī Līguma projektā, noteiktās prasības. Līgumcenā ir jāietver arī visi nodokļi, nodevas u.c. maksājumi, un visas saprātīgi, profesionāli paredzamās ar Darbu izpildi saistītās izmaksas.
13.13.3. Gadījumā, ja līguma izpildē ir paredzēts iesaistīt ārvalstu speciālistus, piedāvātajā līgumcenā ir jāiekļauj tulkošanas izmaksas dokumentācijai un komunikācijas nodrošināšanai ar Pasūtītāju latviešu valodā.
13.13.4. Piedāvājumā norādītā vienības cena tiek fiksēta uz visu Līguma izpildes laiku un netiks pārrēķināta, izņemot tikai līguma projektā paredzētajos gadījumos un kārtībā.
13.13.5. Pretendentam ir jāņem vērā, ka vajadzības gadījumā (nepamatoti lēta piedāvājuma aizdomu gadījumā, vai neskaidrību gadījumā) pēc iepirkumu komisijas pieprasījuma būs jāiesniedz izmaksu pamatojums, skaidrojums vai detalizācija, vai citi pierādījumi.
13.13.6. Nenosaukto palīgdarbu izmaksas, piemēram, tehnisko noteikumu pieprasīšanas izmaksas vai Darbu izpildei citu nepieciešamo pakalpojumu izdevumi, līguma apkalpošana un citas ar līguma izpildi saistītās izmaksas ir jāietver piedāvātajā līgumcenā.
14. [bookmark: _Hlk165284022]Eiropas vienotais iepirkuma procedūras dokuments
14.1. Eiropas vienotais iepirkuma procedūras dokuments (turpmāk – ESPD (European Single Procurement Document)) ir ekonomikas dalībnieka oficiāls paziņojums, ka ir izpildītas iepirkuma dokumentos noteiktās atlases prasības.
14.2. Kā sākotnējo pierādījumu iepirkuma dokumentos noteiktajām pretendentu atlases prasībām pretendents piedāvājumā ir tiesīgs neiesniegt nolikuma pielikuma Nr. 3 "Atlases prasības" formu un tajā prasītos dokumentus, ja pretendents atbilstību pretendentu atlases prasībām apliecina ar piedāvājumā iekļautu ESPD, kurš ir sagatavots atbilstoši Publisko iepirkumu likuma 49. pantam, un satur informāciju atbilstoši iepirkuma nolikuma pielikuma Nr.3 "Atlases prasības" formā prasītajam.
14.3. Eiropas Komisijas 2016. gada 5. janvāra Īstenošanas regula 2016/7 nosaka standarta veidlapu ESPD (regulas 2. pielikums). ESPD veidlapa xml faila formātā ir pieejama EIS pie iepirkuma dokumentiem. Pretendents ESPD veidlapas xml failu var aizpildīt, izmantojot EIS tīmekļvietnē (saite: http://espd.eis.gov.lv/filter?lang=lv) izveidoto rīku. Pretendents pievieno aizpildīto ESPD veidlapas xml un pdf failu piedāvājumam EIS.
14.4. ESPD atsevišķa veidlapa ir jāsniedz par pretendentu, par katru tā dalībnieku, tostarp arī par katru piegādātāju apvienības dalībnieku, un par katru personu, uz kuras iespējām pretendents balstās savas atbilstības pierādīšanai pretendentu atlases prasībām, un par apakšuzņēmēju, kura veicamo Darbu vai sniedzamo pakalpojumu vērtība ir vismaz 10 000 euro.
14.5. ESPD atsevišķa veidlapa nav jāsniedz tikai par apakšuzņēmēju, uz kura spējām pretendents nebalstās un kura veicamo Darbu vai sniedzamo pakalpojumu vērtība nesasniedz 10 000 euro, bet par šādu apakšuzņēmēju ir jānorāda iepirkuma nolikuma pielikuma Nr. 3 “Atlases prasības” punktā “Apakšuzņēmēju saraksts” prasītā informācija.
14.6. Ja ir jāaizpilda vairākas ESPD veidlapas, tad katrā atsevišķā veidlapā informācija ir jānorāda tādā apjomā, kāds nepieciešams atbilstoši konkrētās personas lomai Vienošanās izpildē. 
14.7. Ja pretendentam, kurš piedāvājumā ir iekļāvis ESPD, būtu piešķiramas Vienošanās slēgšanas tiesības, viņš pēc iepirkumu komisijas pieprasījuma piedāvājumu vērtēšanas laikā iesniedz iepirkuma nolikuma pielikuma Nr. 3 "Atlases prasības" formu un tajā prasītos dokumentus. 
15. Pretendenta tiesības un pienākumi:
15.1. Piedalīšanās iepirkumā ir pretendentu brīvas gribas izpausme. Iesniedzot piedāvājumu dalībai iepirkumā, pretendents pieņem un apņemas ievērot visus iepirkuma dokumentu noteikumus.
15.2. [bookmark: _Hlk135984168]Atbilstoši Publisko iepirkumu likuma 45. panta (8) daļai un 46. panta (4) daļai pretendents var balstīties uz citu personu iespējām. Tādā gadījumā pretendentam ir jāpierāda, ka līguma izpildē viņa rīcībā būs attiecīgie resursi un/vai norādītā persona līguma izpildē piedalīsies attiecīgo darbu izpildē, iesniedzot šo personu apliecinājumu vai vienošanos, vai citu līdzvērtīgu dokumentu un detalizētu skaidrojumu. Piegādātāju apvienībām ir jāiesniedz detalizētu skaidrojumu par katra tās dalībnieka nodrošināmiem resursiem un veicamiem darbiem līguma izpildē.
15.3. Pretendents iepirkuma piedāvājumā norāda visus paredzētos apakšuzņēmējus un to apakšuzņēmējus, kā arī izpildei nododamās līguma daļas un kopējo vērtību, ko nosaka atbilstoši Publisko iepirkumu likuma 63. panta (3) daļai.
15.4. Atbilstoši Publisko iepirkumu likuma 40. panta (3) un (4) daļai pretendentam ir tiesības pieprasīt un saņemt vispārpieejamo informāciju (dokumentu atvasinājumus), iesniedzot (atsūtot) par to atbilstošu pieprasījumu (iesniegumu).
15.5. Pretendentam līdz līguma noslēgšanai ir tiesības atsaukt piedāvājumu, iesniedzot iesniegumu par piedāvājuma atsaukšanu.
15.6. Pretendentam ir pienākums pārliecināties, ka visi nolikumā prasītie dokumenti un informācija ir iekļauti piedāvājumā, kā arī par to, vai nav attiecināms kāds no Publisko iepirkumu likuma 42. pantā, tā (2) daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem izslēgšanas gadījumiem, ievērojot arī 43. pantu.
15.7. Ieinteresētajam piegādātājam ir pienākums pieprasīt iepirkumu komisijai papildinformāciju vai iepirkuma dokumentu skaidrojumu, ja dokumenti vai tajos iekļautās prasības nav skaidri saprotamas un/vai ja iepirkuma dokumentu atsevišķās sadaļās iekļautās ziņas ir pretrunā vai ir nepietiekamas piedāvājuma sagatavošanai. 
15.8. Ieinteresētajam piegādātājam sagatavojot piedāvājumu, ir pienākums EIS pie attiecīgā iepirkuma dokumentiem iepazīties ar iepirkuma laikā veikto saraksti - saņemtajiem jautājumiem un uz tiem sniegtajām atbildēm, precizēto, grozīto iepirkuma dokumentāciju, kā arī citu publicēto informāciju. (skatīt nolikuma 8. un 9. sadaļu)
15.9. Pretendentam ir pienākums sniegt patiesu informāciju (ziņas).
15.10. Atbilstoši Publisko iepirkumu likuma 41. panta (5) un (6) daļā noteiktajam pretendentam ir pienākums pēc iepirkumu komisijas pieprasījuma izskaidrot savu piedāvājumu, uzrādot dokumentu oriģinālus, iesniegt prasītos dokumentus, informāciju. Pretendentam ir tiesības izskaidrot vai papildināt piedāvājumā esošu informāciju, bet nav tiesību grozīt iesniegtā piedāvājuma saturu.
15.11. Pretendentam ir pienākums segt visus izdevumus, kas saistīti ar piedāvājuma sagatavošanu un iesniegšanu.
15.12. Pretendentam ir pienākums līguma darbus veikt atbilstoši iepirkuma dokumentu prasībām un piedāvājumā norādītajam. 
15.13. Pretendentam ir citas iepirkuma dokumentos un Publisko iepirkumu likumā noteiktās tiesības un pienākumi.
15.14. Saskaņā ar Publisko iepirkumu likuma 68. pantu personai ir tiesības iesniegt iesniegumu Iepirkumu uzraudzības birojā par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkumu, vai pasūtītāja vai iepirkumu komisijas darbību iepirkuma laikā.
Piedāvājumu vērtēšana, lēmuma pieņemšana un paziņošana 
16. Piedāvājumu vērtēšanas vispārīgie noteikumi 
16.1. Piedāvājumu vērtēšanu atbilstoši nolikumā noteiktajam piedāvājumu vērtēšanas kritērijam (nolikuma 19. punkts), piedāvājumu satura vērtēšanu, atbilstības pārbaudi un piedāvājuma noformējuma novērtēšanu, un lēmumu pieņemšanu slēgtās sēdēs veic Pašvaldības iepirkumu komisija. 
16.2. Piedāvājumu vērtēšana notiek atbilstoši spēkā esošajām tiesību normām, tostarp atbildīgo institūciju publicētajām vadlīnijām, saskaņā ar iepirkuma nolikuma un tā pielikumu noteikumiem.
16.3. Iepirkumu komisija uzskata, ka pretendents iesniedzot piedāvājumu ir pilnībā iepazinies ar iepirkuma dokumentiem, sapratis un piekrīt izpildīt tajos noteiktās prasības, un apņemas par piedāvāto līgumcenu izpildīt līgumu atbilstoši savam piedāvājumam.
16.4. Pēc noteiktā piedāvājumu iesniegšanas termiņa beigām iesniegtu piedāvājumu vai ārpus EIS iesniegtu piedāvājumu iepirkumu komisija nevērtē.
16.5. Ievērojot piedāvājumu pārbaudē un vērtēšanā veicamo darbību secību un apjomu, piemērojot procesuālās ekonomijas principu, iepirkumu komisija atbilstoši konkrētajai situācijai veic pamatotas un efektīvas darbības, lai iespējami ātrāk varētu pieņemt lēmumu par līguma slēgšanas tiesību piešķiršanu.
16.5.1. Vērtējot piedāvājumus, iepirkumu komisija ņem vērā piedāvājumā iekļauto informāciju, pretendentiem uzdotos jautājumus un saņemtās atbildes uz tiem, kā arī citu iegūto informāciju. 
16.5.2. Atbilstoši Publisko iepirkumu likuma 41. panta (5), (6), (7) un (8) daļai iepirkumu komisija jebkurā no vērtēšanas posmiem var lūgt skaidrojumu vai papildinājumu par piedāvājumā iekļauto vai pretendenta iesniegto informāciju. 
16.5.3. Iepirkumu komisija jebkurā no vērtēšanas posmiem var pārbaudīt piedāvājumā iekļautās informācijas patiesumu, izmantojot oficiālas datu bāzes, piemēram, Uzņēmumu reģistra datu bāze, Elektronisko iepirkumu sistēma, Konkurences padomes mājaslapa, Iepirkumu uzraudzības biroja mājaslapa, citas mājaslapas, vai lūdzot kompetentu institūciju atzinumus, vai izmantojot citu pieejamo informāciju, ievērojot Publisko iepirkumu likuma 41. panta (4) daļu.
16.5.4. Ja iepirkumu komisija piedāvājumu atzīst par neatbilstošu kādai no iepirkuma dokumentos izvirzītajām prasībām un pieņem lēmumu par pretendenta noraidīšanu vai par pretendenta izslēgšanu, pamatojot ar kādu no izslēgšanas gadījumiem, tā piedāvājumu turpmāk nevērtē. 
16.5.5. Ja pretendents atsauc piedāvājumu, iepirkumu komisija piedāvājumu turpmāk nevērtē.
16.5.6. [bookmark: _Hlk140234377]Iepirkumu komisija noraida pretendentu, kam ir piešķirtas līguma slēgšanas tiesības, bet kas nolikuma 7.3. punktā noteiktajā termiņā vai citā ar pasūtītāju saskaņotā objektīvi pamatotā un samērīgā termiņā nav veicis darbības, ko tas ir apņēmies veikt pirms iepirkuma līguma noslēgšanas, vai ja tas nenoslēdz iepirkuma līgumu atbilstoši 7.4. punkta apakšpunktos noteiktajai kārtībai. Tādā gadījumā iepirkumu komisija atsāk piedāvājumu vērtēšanu un pieņem jaunu lēmumu par līguma slēgšanas tiesību piešķiršanu.
16.5.7. Ja pretendents, kuram ir piešķirtas līguma slēgšanas tiesības, atsakās slēgt iepirkuma līgumu vai nenoslēdz to atbilstoši nolikuma 7.4. punkta apakšpunktos paredzētajam, iepirkumu komisija rīkojas Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 23. punktā noteiktajā kārtībā.
17. Piedāvājumu vērtēšanas secība
17.1. [bookmark: _Hlk76981161]Vispirms iepirkumu komisija nosaka saimnieciski izdevīgāko piedāvājumu saskaņā ar nolikuma 19. punktā noteiktajiem vērtēšanas kritērijiem. Iepirkumu komisija veic aritmētisko kļūdu pārbaudi visos finanšu piedāvājumos, nepieciešamības gadījumā lemjot par aritmētisko kļūdu labojumu, un visu tehnisko piedāvājumu atbilstības pārbaudi izvirzītajām prasībām.
17.2. Pēc saimnieciski izdevīgākā piedāvājuma noteikšanas iepirkumu komisija atlasa pretendentus saskaņā ar Publisko iepirkumu likuma 44., 45. un 46. pantā noteiktajām kvalifikācijas prasībām, pārbauda piedāvājumu atbilstību iepirkuma procedūras dokumentos noteiktajām prasībām.
17.3. Iepirkumu komisija piemēro Ministru kabineta 28.02.2017. noteikumu Nr. 107 "Iepirkuma procedūru un metu konkursu norises kārtība" 16. punktu – kvalifikācijas atbilstības pārbaudi veic tikai tam pretendentam, kuram būtu piešķiramas līguma slēgšanas tiesības. Vajadzības gadījumā iepirkumu komisija kvalifikācijas atbilstību pārbauda arī citiem pretendentiem.
17.4. Iepirkumu komisija pārbauda un vērtē, vai pretendents nav izslēdzams, pamatojot ar Starptautisko un Latvijas Republikas nacionālo sankciju likuma 11.1 pantu.
17.5. Atbilstoši Publisko iepirkumu likuma 42. panta (10) daļas 1. punkta regulējumam Iepirkumu komisija pārbauda izslēgšanas iemeslu esamību attiecībā uz katru pretendentu, kuram atbilstoši citām paziņojumā par līgumu un iepirkuma dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības.
18. Piedāvājumu vērtēšanas process
18.1. Aritmētisko kļūdu pārbaude notiek atbilstoši Publisko iepirkumu likuma 41. panta (9) daļai:
18.1.1. Aprēķinus veic no mazāku vienību cenām uz lielāku vienību cenām. Ja konstatēta neatbilstība starp vienības cenu un piedāvājuma cenu, kas iegūta sareizinot vienības cenu ar apjomu vai attiecīgi summējot cenas, tad pareizu ir uzskatāma norādītā vienas vienības cena. 
18.1.2. Piedāvājumā norādītās vienības cenas netiek grozītas.
18.1.3. Izmaksu aprēķinus veic ar precizitāti 2 (divi) cipari aiz komata. 
18.1.4. Ja konstatēta neatbilstība starp norādīto procentu likmi un tai atbilstošā pozīcijā norādīto skaitli, tad par pareizu ir uzskatāms aritmētiski aprēķinātais skaitlis atbilstoši norādītajai procentu likmei. Ja nav norādīta procentu likme, tad tai atbilstošo pozīciju aritmētiski nelabo un norādīto skaitli pieņem par pareizu.
18.1.5. Ja ir konstatēta daudzuma pārrakstīšanās kļūda (norādīts nepareizs daudzums), tad pozīciju aritmētiski labo atbilstoši iepirkumā dotajam daudzumam.
18.1.6. Ja kādā izmaksu pozīcijā ir tukšums vai svītriņa, tad tā tiek aritmētiski rēķināta kā nulle, ja vien no pārējās informācijas nav nepārprotami saprotams (redzams) vai aritmētiski aprēķināms, kādam skaitlim tur jābūt.
18.1.7. Ja piedāvājumu sagatavošanas laikā iepirkuma sarakstē ir skaidrotas un labotas kļūdas daudzumos un tās nav iekļautas finanšu piedāvājumā, tad tās iekļauj aritmētisko kļūdu pārbaudes laikā. Ja piedāvājumu sagatavošanas laikā sarakstē ir skaidrotas un labotas kļūdas daudzumos, papildinot to ar jaunu pozīciju, bet tā nav iekļauta piedāvājumā, tad piedāvājums tiek noraidīts.
18.1.8. Visu pretendentu piedāvājumi tiek aritmētiski pārbaudīti pēc vienāda pārbaudes principa, vienādām formulām un vienādiem darbu daudzumiem.
18.1.9. Ja ir konstatētas aritmētiskās kļūdas vai acīmredzamas pārrakstīšanās kļūdas, komisija par to paziņo attiecīgajam pretendentam. Ja pretendents nepiekrīt kļūdu labojumiem, viņam nekavējoties ir jāsniedz pamatots skaidrojums par iemesliem. Iepirkumu komisija atkārtoti labo aritmētiskās kļūdas vai acīmredzamas pārrakstīšanās kļūdas, ja tas ir nepieciešams. 
18.1.10. Novērtējot un salīdzinot piedāvājumus, kuros bijušas aritmētiskas kļūdas vai citas acīmredzamas pārrakstīšanās kļūdas, komisija ņem vērā tikai atbilstoši nolikuma un aritmētikas noteikumiem izlabotās cenas.
18.2. Iepirkumu komisija pretendenta atbilstību un spējas izpildīt darbus vērtē no piedāvājumā iekļautās, skaidrotās un citur iegūtās informācijas un uzskata, ka pretendents paredzamā līguma darbus ir plānojis veikt atbilstoši piedāvājumā norādītajam.
18.2.1. Ja piedāvājums nav atbilstošs iepirkuma dokumentos norādītajām tehnisko specifikāciju prasībām un līguma izpildē sasniedzamajam mērķim, darbu kvalitātei vai arī pretendents paredz samazināt veicamos Darbus vai paredzēto kvalitāti vai neietver visas paredzamās izmaksas, iepirkumu komisija pieņem lēmumu par piedāvājuma noraidīšanu.
18.2.2. Ja iepirkumu komisija uzdod jautājumus par piedāvājumu vai plānoto līguma izpildi un pretendents ar piedāvājumu vai atbildēm uz iepirkumu komisijas uzdotajiem jautājumiem nepierāda spēju līguma izpildes laikā nodrošināt iepirkuma dokumentos noteikto prasību izpildi vai nepierāda spēju izpildīt Darbus, iepirkumu komisija pieņem lēmumu par pretendenta noraidīšanu.
18.2.3. Iepirkumu komisija vērtē, vai vērtējamais piedāvājums nav nepamatoti lēts. Ja iepirkuma komisija uzskata, ka piedāvājums ir nepamatoti lēts, tā rīkojas atbilstoši Publisko iepirkumu likuma 53. pantā paredzētajam. Nepamatoti lētu piedāvājumu iepirkumu komisija noraida un turpmāk nevērtē.
18.2.4. Ja iepirkuma dokumentos ir norādīta (publicēta) paredzamā līgumcena, iepirkumu komisija vērtē, vai piedāvājums nav nepamatoti dārgs, pamatojot ar Publisko iepirkumu likuma 41. panta (11) daļas 1. vai 2. punktu. Nepamatoti dārgu piedāvājumu iepirkumu komisija noraida un turpmāk nevērtē.
18.3. Iepirkumu komisija pārbauda, vai pretendenta struktūra paredzēto darbu izpildei atbilst atlases prasību pierādīšanā norādītajai struktūrai, t.i., vai attiecīgo darbu izpildē tiks nodrošināta ar atbilstību atlases prasībām pierādīto spēju īstenošana.
18.4. Iepirkumu komisija pārbauda pretendenta atbilstību iepirkuma dokumentos izvirzītajām atlases prasībām.
18.4.1. Ja pretendents neatbilst iepirkuma dokumentos noteiktajām atlases prasībām, iepirkumu komisija pieņem lēmumu par attiecīgā pretendenta piedāvājuma noraidīšanu.
18.4.2. Ja pretendentam, kurš piedāvājumā ir iekļāvis ESPD, būtu piešķiramas līguma slēgšanas tiesības, iepirkumu komisija lūdz iesniegt iepirkuma nolikuma pielikuma Nr. 3 “Atlases prasības” formu un ar to saistītos piedāvājumā iekļaujamos dokumentus, un turpina vērtēt pretendenta atbilstību.
18.5. Iepirkumu komisija pārbauda, vai piedāvājumi ir noformēti atbilstoši iepirkuma dokumentos izvirzītajām prasībām un vai ir iesniegti visi prasītie dokumenti.
18.5.1. Ja dokumenti nav noformēti atbilstoši iepirkuma dokumentos izvirzītajām prasībām vai kāds no prasītajiem dokumentiem nav iesniegts, vai arī iesniegtais vai piedāvājumā iekļautais dokuments nesatur prasīto informāciju, iepirkumu komisija attiecīgo neatbilstību vērtē pēc būtības: ja attiecīgo neatbilstību vērtē kā būtisku, tad pieņem lēmumu par piedāvājuma noraidīšanu; ja attiecīgo neatbilstību pēc būtības vērtē kā nebūtisku, piedāvājumu nenoraida un turpina vērtēt.
18.6. Iepirkumu komisija izslēdz pretendentu no turpmākas dalības iepirkumā, ja pastāv kāds no Publisko iepirkumu likuma 42. pantā, tā (2) daļas 1., 2., 3., 4., 5., 6., 7., 10., 11., 12., 13.  un 14. punktā noteiktajiem pretendentu izslēgšanas iemesliem, izvērtējot pretendentu skaidrojumus un pierādījumus vai citus iesniegtos dokumentus atbilstoši minētā likuma 43. pantā paredzētajam. Lai pārbaudītu vai pretendents nav izslēdzams no iepirkuma, iepirkumu komisija veic minētajā likuma pantā noteiktās darbības, ievērojot arī Publisko iepirkumu likuma 43. pantā paredzēto.
18.7. Iepirkumu komisija izslēdz pretendentu no turpmākas dalības iepirkumā, ja pastāv Starptautisko un Latvijas Republikas nacionālo sankciju likuma 11.1 panta izslēgšanas iemesls. Lai pārbaudītu, vai pretendents nav izslēdzams no iepirkuma, iepirkumu komisija veic meklēšanu sankciju sarakstos un citas darbības atbilstoši kompetento institūciju publicētām vadlīnijām, metodikām, skaidrojumiem.
18.8. Iepirkumu komisija pārbauda, vai pretendents Pakalpojuma izpildē neiesaista Krievijas Federāciju vai Baltkrievijas Republiku vai personas, uz kurām attiecas normatīvajos aktos un starptautiskajās sankcijās noteiktie ierobežojumi. Ja tiek konstatēts, ka pretendents Pakalpojuma izpildē iesaista Krievijas Federāciju vai Baltkrievijas Republiku vai izmanto resursus, preces vai pakalpojumus, kuru izmantošana ir aizliegta saskaņā ar piemērojamajiem normatīvajiem aktiem un starptautiskajām sankcijām, iepirkumu komisija pieņem lēmumu par attiecīgā pretendenta izslēgšanu no iepirkuma. 
18.9. Ja piedāvājumu ir iesniedzis tikai viens pretendents, iepirkumu komisija rīkojas atbilstoši Publisko iepirkumu likuma 41. panta (12) daļai.
18.10. Iepirkumu komisija var pieņemt lēmumu par iepirkuma izbeigšanu ja ir iestājies Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” kāds 229. punkta apakšpunkta gadījums.
18.11. Iepirkumu komisija var pieņemt lēmumu par iepirkuma pārtraukšanu objektīvi pamatota iemesla dēļ atbilstoši Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 230. punktam.
19. Piedāvājuma vērtēšanas kritērijs: 
19.1. [bookmark: _Hlk108596471][bookmark: _Hlk43267919]Saimnieciski izdevīgāko piedāvājumu nosaka pēc cenas kritērija, t.i., izvēlas piedāvājumu ar zemāko līgumcenu. Līguma slēgšanas tiesības visās iepirkuma daļās piešķir tam pretendentam, kura piedāvājums ir ar zemāko piedāvāto līgumcenu atbilstošajā daļā un atbilst iepirkuma dokumentos noteiktajām prasībām.
19.2. Gadījumā, ja vairāku pretendentu piedāvājums atbilst iepirkuma dokumentos noteiktajām prasībām un atbilstoši piedāvājumu vērtēšanas kritērijam ir vienāds, tad Iepirkumu komisija par uzvarētāju izvēlēsies pretendentu pēc kritērija, kas saistīts ar līguma priekšmetu.
20. Lēmuma paziņošana
20.1. Pieņemto lēmumu par līguma slēgšanas tiesību piešķiršanu iepirkumu komisija pretendentiem paziņo Publisko iepirkumu likuma 37. pantā noteiktajā kārtībā, - triju darbdienu laikā pēc lēmuma pieņemšanas dienas, nosūtot paziņojumu par pieņemto lēmumu katram pretendentam EIS, pievienojot tam skenētu dokumentu vai izmantojot elektronisko parakstu. Iepirkumu komisija publicē iepirkuma procedūras ziņojumu pie attiecīgā iepirkuma dokumentiem EIS vienlaicīgi ar paziņojumu nosūtīšanu pretendentiem.
20.2. Atbilstoši Publisko iepirkumu likuma 29. panta (1) daļai un 33. pantam  iepirkumu komisija iesniedz publicēšanai Iepirkumu uzraudzības biroja mājaslapā Paziņojumu par līguma slēgšanas tiesību piešķiršanu un Paziņojumu par izmaiņām līguma darbības laikā, ja nepieciešams.
20.3. Iepirkumu komisija publicē noslēgto noslēgtos līgumus, un to grozījumus ne vēlāk kā 10 darbdienu laikā Pircēja profilā EIS pie attiecīgā iepirkuma dokumentiem atbilstoši Publisko iepirkumu likuma 60. panta (10) daļai.
20.4. Atbilstoši Publisko iepirkumu likuma 33.1 panta (1) daļai iepirkumu komisija iesniedz publicēšanai Iepirkumu uzraudzības biroja mājaslapā Paziņojumu par līguma izpildi.
[bookmark: OLE_LINK10][bookmark: OLE_LINK11][bookmark: OLE_LINK5]
Nolikuma pielikums Nr.1 „Piedāvājums” forma 1. daļai

(Uz pretendenta veidlapas ar rekvizītiem)[footnoteRef:2] [2:  Ja pretendenta veidlapas rekvizītos nav norādīts, tad jānorāda šādas ziņas:
Pretendenta juridiskā adrese, pasta adrese, e-pasta adrese, tālruņa Nr., mājas lapas adrese internetā (ja ir). Piegādātāju apvienībai ziņas ir jānorāda par katru apvienības dalībnieku.] 


PIEDĀVĀJUMS
Madonas novada pašvaldības izsludinātajā iepirkumā
“Izglītojamo pārvadājumu pakalpojums Ļaudonas pagasta izglītības iestāžu vajadzībām”,
 identifikācijas numurs MNP2026/35

[bookmark: _Hlk132199819]Pilnībā iepazinušies ar iepirkuma nolikumu un tā pielikumiem, kā arī ar citu publicēto informāciju, mēs piedāvājam noteiktajā termiņā veikt iepirkumā izsludinātos darbus – sniegt pasažieru pārvadājumu pakalpojumus Madonas novada pašvaldības Ļaudonas pagasta pārvaldes izglītojamo pārvadāšanai, atbilstoši iepirkuma dokumentos noteiktajām prasībām par līgumcenu:

	Nr.p.k.
	Kritērijs
	Mērvienība
	Pasažieru sēdvietu skaits 
	Kopējais Pakalpojuma sniegšanai nepieciešamais dienu skaits
	Aptuvenais 1 (vienas) dienas kopējais maršrutu garums

	Piedāvātā cena EUR par 1 (vienu) km
(Vienas vienības cena)  

	1.
	Nobraukums
	km
	vismaz 28
	169
(viens simts sešdesmit deviņas)
	120 (viens simts divdesmit) km
(60km +60km)
	



Apliecinām, ka:
1. Esam iepazinušies un sapratuši iepirkuma dokumentu, tai skaitā arī Līguma projekta, noteikumus un piekrītam izpildīt Pakalpojumu par piedāvājumā norādītajām vienības cenām.
2. Esam veikuši nolikuma pielikuma Nr.2 “Tehniskā specifikācija – Tehniskais piedāvājums” un nolikuma pielikuma Nr.4 “Līguma projekts”, un citu publicēto iepirkuma dokumentu detalizācijas pakāpes izvērtēšanu. Esam apzinājuši Pakalpojumu un aprēķinājuši tā izmaksas, lai paredzētajā periodā pilnībā izpildītu Līgumu.
3. Līgums tiks veikts atbilstoši iepirkuma dokumentu prasībām, Latvijas Republikā spēkā esošām tiesību normām.
4. Vienības cenā ir iekļautas visas paredzamā Līguma izpildei nepieciešamās izmaksas un tajās ietvertas visas nodevas un nodokļi, kas saskaņā ar normatīvajiem aktiem jāmaksā Līguma izpildītājam. 
4.1. “Piedāvātā cena EUR par 1 (vienu) km” balstīta uz aptuveno maršruta garumu – 120 km.
5. Mums ir pieejami Pakalpojuma izpildei vajadzīgie materiālie, finanšu, darbaspēka un citi resursi, lai kvalitatīvi un noteiktajā termiņā pilnībā izpildītu paredzamo Līgumu.
6. Personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (pārbaudei atbilstoši PIL 42.panta (3) daļas 4. punktam) ________________ (ja attiecināms, norādīt personas nosaukumu, reģistrācijas nr., adresi un reģistrācijas valsti / ja nav attiecināms, tad norādīt “nav attiecināms”).
7. Pretendenta patiesais labuma guvējs, ja tas ir ārvalstī dzīvojoša vai pastāvīgi reģistrēta persona, (pārbaudei atbilstoši PIL 42.panta trešās daļas 5. punktam) ________________ (ja attiecināms, norādīt personas vārdu uzvārdu un reģistrācijas vai pastāvīgās dzīvesvietas valsti / ja nav attiecināms, tad norādīt “nav attiecināms”).
8. Līguma izpildē nav Krievijas līdzdalības, ievērojot Eiropas Komisijas 08.04.2022. pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, tās 5.k panta 1 un 2.punktu. Jo īpaši apliecinu:
1) Manis pārstāvētais komersants (neviens no paredzamā Līguma dalībniekiem) nav Krievijas valstspiederīgais vai fiziska vai juridiska persona, vienība vai struktūra, kas reģistrēta (dibināta) Krievijā;
2) Manis pārstāvētais komersants (neviens no paredzamā Līguma dalībniekiem) nav juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šī punkta 1) apakšpunktā minētajai vienībai; vai
3) Es pats vai komersants, kuru es pārstāvu, nerīkojas šī punkta 1) vai 2) apakšpunktā minētas personas vārdā vai saskaņā ar tās norādēm.
4) Līgumā nepiedalīsies struktūras, uz kuru spējām paļaujas komersants, vai piegādātāji, vai apakšuzņēmēji, ja tiem ir nodoti vismaz 10 % no kopējās iepirkuma Līguma vērtības un tie atbilst šī punkta 1) vai 2), vai 3) apakšpunktā minētajam. 10 % apjoms attiecas uz visām Līguma izpildē iesaistītajām personām (katru apakšuzņēmēju, piegādātāju vai personu, uz kuras spējām balstās), turklāt tas aptver visu piegādes ķēdi, nevis tikai tiešos piegādātājus.
5) Ja Krievijas līdzdalība ir paredzēta Līguma izpildē Regulas 5.k panta kādā no 2.punkta aizlieguma atkāpes gadījumiem, piedāvājumā iesniedzam dokumentu ____________________ (norādīt datnes nosaukumu), kurā norādām konkrētu aizlieguma atkāpes pamatojumu, Līguma izpildes posmu, Līguma izpildes struktūras dalībnieku un personas, un paredzēto sadarbību ar tām.
9. Pakalpojuma sniegšanas cenā jābūt iekļautiem visiem pārvadātāja izdevumiem par pasūtītā transportlīdzekļa ierašanos reisa sākuma punktā un saistītajiem izdevumiem, šofera darba samaksai (ieskaitot darba algu, apdrošināšanu, komandējuma naudas un citas izmaksas), pārvadāšanā nepieciešamās degvielas, apdrošināšanas un citas izmaksas, kā arī transportlīdzekļa amortizācija.
10. Mēs piekrītam visām prasībām, kas iepirkuma dokumentos ir izvirzītas.
11. Piedāvājums ir sagatavots neatkarīgi no konkurentiem tirgū un bez konsultācijām, līgumiem vai vienošanām, vai cita veida saziņas ar konkurentiem par: cenām; par cenas aprēķināšanas metodēm, faktoriem (apstākļiem) vai formulām; par nodomu vai lēmumu iesniegt vai neiesniegt piedāvājumu vai par piedāvājuma saturu, vai par tādu piedāvājuma iesniegšanu, kas neatbilst iepirkuma prasībām; par kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, par tiem produktiem vai pakalpojumiem, uz ko attiecas šis iepirkums. Ja daļēji vai pilnībā nepiekrītam šim apliecinājumam, tad piedāvājumā iekļaujam izsmeļošu un patiesu informāciju par notikušo, ieskaitot konkurentu nosaukumus, šādas saziņas mērķi, raksturu un saturu.
12. Kamēr oficiālais Līguma tiek gatavots un noformēts, šis Piedāvājums kopā ar Jūsu piekrišanu noteiks saistības mūsu starpā.

Informācija, kas pēc pretendenta domām ir uzskatāma par komercnoslēpumu vai konfidenciālu informāciju atrodas pretendenta ________ piedāvājuma _____ lpp. 



Pretendenta kontaktpersonas vārds, uzvārds, amats, tālruņa Nr., e-pasta adrese.

Pretendenta pārstāvja paraksts, paraksta atšifrējums.











































[bookmark: _Toc270600537][bookmark: _Toc58053994]Nolikuma pielikums Nr.2 „Tehniskā specifikācija” forma 

TEHNISKĀ SPECIFIKĀCIJA – TEHNISKAIS PIEDĀVĀJUMS


Autobusam un Pakalpojuma sniedzējam izvirzītās prasības:
1. Iepirkumu priekšmets ir autobusa noma ar autobusa vadītāju Madonas novada pašvaldības Ļaudonas pagasta pārvaldes vajadzībām izglītības iestāžu izglītojamo pārvadājumiem Pasūtītāja noteiktā maršrutā mācību periodā no 01.09.2026 – 31.05.2027. atbilstoši Tehniskajai specifikācijai – tehniskajam piedāvājumam, normatīvajiem aktiem un citām iepirkuma dokumentos noteiktajām prasībām. 
2. Izpildītājam jānodrošina pasažieru (izglītojamo un pavadošo personu) savākšana un nogādāšana galamērķī atbilstoši Tehniskajā specifikācijā – tehniskajā piedāvājumā norādītajam maršrutam un laikam. 
3. Piedāvātajam autobusam jābūt derīgai tehniskajai apskatei, tam jāatbilst normatīvajos aktos noteiktajām prasībām attiecībā uz transportlīdzekļa tehnisko stāvokli un piedalīšanos ceļu satiksmē, kā arī pasažieru pārvadājumiem noteiktajām normatīvo aktu prasībām. 
4. Izpildītājam ir Licence, lai veiktu pasažieru pārvadājumus.
5. Autobusam jābūt apdrošinātam un aprīkotam atbilstoši Latvijas Republikā spēkā esošo normatīvo aktu prasībām, nodrošinot tā tiesības piedalīties ceļu satiksmē Latvijas Republikas teritorijā.
6. Autobusam jābūt ar pietiekamu ietilpību pasažieru un bagāžas pārvadāšanai atbilstoši norādītajam pasažieru skaitam, un pasažieru sēdvietu skaitam transportlīdzeklī jābūt ne mazākam par 28 (divdesmit astoņām).
7. Pasažieru pārvadāšanas laikā Izpildītājs nodrošina tīru gaisu un uztur gaisa temperatūru autobusa salonā, robežās no +16 °C līdz +24 °C, atbilstoši sezonai.
8. Autobusa salonam jābūt tīram un vēdinātam; tajā nedrīkst būt jūtama tabakas izstrādājumu, elektronisko smēķēšanas ierīču vai citu dūmu un nepatīkamu aromātu klātbūtne.
9. Autobusa salons un āriene ir jāuztur tīri un tehniski estētiskā kārtībā visā līguma izpildes laikā.
10. Autobusiem jābūt ne zemākai par “EURO 5” emisiju klasei.
11. Autobusiem jābūt aprīkotiem ar drošības jostām visās pasažieru sēdvietās.
12. Ja transporta pakalpojuma sniegšanas laikā transportlīdzeklim rodas tehniski bojājumi vai citi neparedzēti apstākļi, kas kavē vai padara neiespējamu pakalpojuma sniegšanu, Izpildītājam ir pienākums ne vēlāk kā 3 (trīs) stundu laikā novērst radušos traucējumus vai nodrošināt līdzvērtīgu tehniskā kārtībā esošu autobusu pakalpojuma nepārtrauktas sniegšanas nodrošināšanai nolīgtajā maršrutā.
13. Veikto pārvadājumu kilometru uzskaite tiks nodrošināta ar Pasūtītāja GPS iekārtas palīdzību. Izpildītājam ir pienākums nodrošināt brīvi pieejamu 12 V vai 24 V elektropadeves kontaktligzdu Pasūtītāja GPS iekārtas pieslēgšanai un tās nepārtrauktai darbībai visa pārvadājuma laikā.
14. Lai nodrošinātu pārvadājuma norises un kārtības kontroli autobusa salonā, Pasūtītājam ir tiesības uzstādīt videonovērošanas iekārtas. Izpildītājam ir pienākums nodrošināt šo iekārtu ieslēgšanu un nepārtrauktu darbību visā pārvadājuma laikā.
Autobusa vadītājam izvirzītās prasības : 
15. Autobusa vadītājam jābūt  laipnam un jāievēro vispārpieņemtās ētikas normas.
16. Autobusa vadītājam ir aizliegts smēķēt autobusā vai 10 (desmit) metru rādiusā ap autobusu.

Maršruts visām mācību dienām

Maršruts Nr.1. (Līdz 28 pasažieriem)

	Nr.
p.k.
	Pieturas nosaukums
	Atiešanas laiks

	1
	Ļaudonas skola
	6:55

	2
	Spāģi
	7:20

	3
	Piņņi
			7:35

	4
	Midzeņi
	7:40

	5
	Rožkalni
	7:47

	6
	Sāvienas veikals
	7:55

	7
	Sāvienas skola
	8:00

	8
	Anzuļi
	8:05

	9
	Ļaudonas skola
	8:15

	10
	Ļaudonas PII
	8:20

	Maršruta garums (km)
	62 

	Reisu izpilda mācību gada laikā, mācību dienās (izņemot valsts oficiālās brīvdienas, skolēnu brīvlaiku, ko nosaka Ministru kabineta 2025 gada 16. decembra noteikumi Nr. 768 “Noteikumi par 2026./2027. mācību gada un mācību semestra sākuma un beigu laiku un brīvdienu laiku”.



Maršruts Nr.2 (Līdz 28 pasažieriem)

	Nr.
p.k.
	

Pieturas nosaukums
	Atiešanas laiks
(No pirmdienas līdz ceturtdienai)
	Atiešanas laiks
(piektdienās)

	1
	Ļaudonas PII
	15:55
	15:10

	2
	Ļaudonas skola
	16:00
	15:15

	3
	Anzuļi
	16:10
	15:25

	4
	Sāvienas skola
	16:15
	15:30

	5
	Sāvienas veikals
	16:20
	15:35

	6
	Rožkalni
	16:28
	15:43

	7
	Midzeņi
	16:35
	15:50

	8
	Piņņi
	16:40
	15:55

	9
	Spāģi
	16:55
	16:10

	10
	Ļaudonas skola
	17:20
	16:35

	Maršruta garums (km)
	62

	Reisu izpilda mācību gada laikā, mācību dienās (izņemot valsts oficiālās brīvdienas, skolēnu brīvlaiku, ko nosaka Ministru kabineta 2025 gada 16. decembra noteikumi Nr. 768 “Noteikumi par 2026./2027. mācību gada un mācību semestra sākuma un beigu laiku un brīvdienu laiku”.




TEHNISKAIS PIEDĀVĀJUMS

			
	Nr.p.k.
	Transportlīdzekļa valsts reģistrācijas numurs
	Pasažieru sēdvietu skaits
(Nepieciešams vismaz 28 Norāda precīzu pasažieru sēdvietu skaitu)
	EURO klase
(Vismaz “EURO 5”, norāda precīzu EURO klasi)

	1.
	
	
	

	
	Ja nepieciešams papildina rindas
	
	






Pretendenta pārstāvja paraksts, paraksta atšifrējums.
































Nolikuma pielikums Nr.3 “Atlases prasības” forma visām iepirkuma daļām

ATLASES PRASĪBAS
1. [bookmark: _Hlk82079698]Pretendenta struktūra un iesaistīto personu juridiskais statuss 
	Norādīt ziņas (nosaukums un reģ. Nr.) par pretendentu un par citām līguma izpildē paredzētām personām (piegādātāju apvienības dalībniekiem un/vai par apakšuzņēmējiem), ja ir
	Norādīt valsti kurā personai ir reģistrēta saimnieciskā darbība vai atrodas tās pastāvīgā dzīvesvieta
	Komersants ir mazais uzņēmums vai vidējais uzņēmums[footnoteRef:3], vai lielais uzņēmums (informācija valsts statistikai) [3:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.] 


	Pretendents - 
	
	

	
	
	

	
	
	Papildināt rindas, ja nepieciešams


1.1. Ja persona (pretendents, piegādātāju apvienības dalībnieks vai apakšuzņēmējs) ir reģistrēta ārvalstī vai tās pastāvīgā dzīvesvieta atrodas ārvalstī, piedāvājumā ir jāiekļauj komersanta reģistrācijas valsti apliecinošu dokumentu un dokumentu vai informāciju par oficiālu publisku datu bāzi, lai varētu pārliecināties par to, ka persona atbilstoši attiecīgās valsts normatīvo aktu prasībām ir tiesīga veikt darbus paredzamā līguma izpildei atbilstošā jomā, ja attiecīgās valsts normatīvais regulējums nosaka reģistrēšanos darbu veikšanai attiecīgajā jomā.
2. Apakšuzņēmēju saraksts
2.1. Tabulā, atbilstoši prasītajam, ir jānorāda visi līguma izpildē plānotie apakšuzņēmēji un viņiem nododamās līguma daļas, tostarp arī apakšuzņēmēju apakšuzņēmēji (iepirkuma dokumentos un arī līgumā – apakšuzņēmēji) un viņiem nododamās līguma daļas. Apakšuzņēmēju veicamo darbu kopējo vērtību nosaka atbilstoši Publisko iepirkumu likuma 63.panta trešajai daļai [..] Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
2.2. Ja pretendents neplāno Darbu izpildē piesaistīt apakšuzņēmējus, tad tabulā ir jānorāda: „Apakšuzņēmēji nav paredzēti”.

	[bookmark: _Hlk125556469]Apakšuzņēmēja nosaukums, kontaktinformācija un pārstāvēttiesīgā persona
	Norāda informāciju par saistītajiem apakšuzņēmējiem vai attiecīgi apliecina, ka neviens no apakšuzņēmēju sarakstā iekļautajiem komersantiem nav savstarpēji saistītie uzņēmumi
	Veicamo Darbu vai sniedzamo pakalpojumu daļa

	
	
	Darbu daļas nosaukums vai īss apraksts
	% no kopējās iepirkuma līguma vērtības
	Vērtība euro 

	
	
	
	
	

	
	Papildināt rindas, ja nepieciešams
	
	
	

	
	Kopā (%, euro) 
	
	
	


2.3. Ar šo pretendents apliecina, ka Līguma izpildē norādīto personu (personāla un/vai apakšuzņēmēju) nomaiņa vai jaunu personu (personāla un/vai apakšuzņēmēju) iekļaušana Darbu izpildē tiek pieļauta tikai Publisko iepirkumu likuma 62.un 63.pantā noteiktajos gadījumos un kārtībā, ievērojot arī Līguma projektā paredzēto. Līgums ir jāizpilda atbilstoši Iepirkuma piedāvājumā norādītajai Izpildītāja struktūrai, tādēļ bez Izpildītāja objektīva un pierādīta pamatojuma Pasūtītājs nesaskaņo Iepirkuma piedāvājumā norādīto personu (personāla un/vai apakšuzņēmēju) nomaiņu vai jaunu personu (personāla un/vai apakšuzņēmēju) iesaisti.

Pretendenta pārstāvja paraksts, paraksta atšifrējums.

Nolikuma pielikums Nr.4 „Līguma projekts” 


LĪGUMS

 Izglītojamo pārvadājumu pakalpojums Ļaudonas pagasta izglītības iestāžu vajadzībām 

Madonā

Dokumenta datums ir pēdējā pievienotā 
droša elektroniskā paraksta laika zīmoga datums

Madonas novada pašvaldība, kuras vārdā saskaņā ar pašvaldības domes saistošo noteikumu Nr.1 “Madonas novada pašvaldības nolikums” _____.punktu rīkojas _________________, turpmāk saukts - Pasūtītājs, no vienas puses, un
 „________________”, kuras vārdā saskaņā ar ____________ rīkojas ______________, turpmāk saukts – Izpildītājs, no otras puses, abi kopā turpmāk - Puses, vai katra atsevišķi saukta - Puse, 
pamatojot ar publiskā iepirkuma Nr.MNP2026/35 “Izglītojamo pārvadājumu pakalpojums Ļaudonas pagasta izglītības iestāžu vajadzībām”, (turpmāk tekstā – Iepirkums) dokumentu prasībām, Izpildītāja piedāvājumu un Iepirkumu komisijas ____ pieņemto lēmumu par līguma slēgšanas tiesību piešķiršanu, 
izrādot brīvu un nepiespiestu gribu, bez maldības, viltus un spaidiem, noslēdz šādu līgumu ar pielikumiem (turpmāk tekstā – Līgums):
1. LĪGUMA PRIEKŠMETS UN IZPILDES KĀRTĪBA
0.1. Pasūtītājs uzdod un Izpildītājs ar saviem tehniskajiem līdzekļiem, materiāliem un mdarbaspēku veic pasažieru pārvadājumu pakalpojumus Madonas novada pašvaldības Ļaudonas pagasta pārvaldes izglītības iestāžu vajadzībām – 
atbilstoši Iepirkuma nolikumam, Izpildītāja iesniegtajam piedāvājumam Iepirkumā attiecīgajā daļā, Tehniskajai specifikācijai – Tehniskajam piedāvājumam (turpmāk tekstā – Pakalpojumi) un saskaņā ar Līguma noteikumiem. 
0.2. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei. 
0.3. Pakalpojumu izpilde ir no 2026. gada 1. septembra līdz 2027.gada 31.maijam, atbilstoši Tehniskajā specifikācijā – Tehniskajā piedāvājumā iekļautajam pakalpojuma izpildes grafikam. 
1. LĪGUMCENA UN SAMAKSAS KĀRTĪBA
1.1. Prognozētā Līgumcena atbilstoši prognozētajam pārvadājuma pakalpojumam ir euro  ______.
1.2.  Kopējā Līgumcena veidojas Līguma izpildes laikā, atbilstoši saņemtā Pakalpojuma daudzumam (nobrauktajiem km), un Izpildītāja piedāvājumā norādītajai vienības cenai par 1 (vienu) km. Tādējādi Kopējā Līgumcena var būt lielāka vai mazāka par  2.1.punktā prognozēto Līgumcenu.
1.2.1. Vienības cena par 1 (vienu) km Līguma 1.1.punktā minēto pārvadājumu pakalpojumu tiek noteikta euro  ___ (summa vārdiem). Līgumā noteiktā vienības cena netiek grozīta. Vienības cenā ir iekļautas visas Pakalpojuma izpildei nepieciešamās izmaksas un tajā ietvertas visas nodevas un nodokļi, kas saskaņā ar normatīvajiem aktiem jāmaksā Izpildītājam. Saskaņā ar Pievienotās vērtības nodokļa likuma 52. panta pirmās daļas 15. punktu, PVN ir 0%.
1.3. Pasūtītājs Līgumā noteiktās līgumcenas apmaksu veic reizi mēnesī 10 (desmit) darba dienu laikā pēc Pakalpojuma izpildes, abpusēji parakstīta nodošanas – pieņemšanas akta saņemšanas un pareiza e-rēķina saņemšanas. E-rēķins jāsūta uz Pasūtītāja e-adresi EREKINI_MNP@90000054572, e-rēķinā norādot preces saņēmēja kodu - ____ (Pasūtītājs norāda pircēja kodu.)
1.4. Līguma darbības laikā Izpildītājs nav tiesīgs mainīt Iepirkuma procedūrā iesniegtajā finanšu piedāvājumā norādīto vienības cenu, izņemot Līgumā noteiktajos gadījumus. 
1.5. Puses vienojas, ka Iepirkuma procedūrā iesniegtajās finanšu piedāvājumā norādītajā līgumcenā ir ietvertas visas izmaksas, kas saistītas ar Pakalpojuma sniegšanu, tostarp arī par konstatēto nepilnību vai kļūdu novēršanu, labošanu, par citiem darbiem un to izmaksām, kas izriet no Pakalpojumu rakstura arī tad, ja tās nav tieši norādītas Līgumā vai Iepirkuma Tehniskajā specifikācijā – Tehniskajā piedāvājumā, bet ir nepieciešamas Līguma mērķa sasniegšanai Iepirkumā paredzētajā apjomā, kvalitātē un termiņā. Šādu neparedzēto darbu dēļ līgumcena netiek grozīta. 
1.6. Līguma darbības izbeigšanas gadījumā pirms termiņa vai pirms Pakalpojumu pabeigšanas visi maksājumi tiek apturēti un tiek veikti gala aprēķini par Pušu savstarpējām saistībām, par ko uz Līguma izbeigšanas dienu nav strīda, tostarp arī par līgumsodu.
1.7. Ja ir iestājušies apstākļi, kas saskaņā ar Līgumu dod Pasūtītājam tiesības piemērot līgumsodu pret Izpildītāju, Pasūtītājs līgumsoda apmēru ir tiesīgs ieturēt no Izpildītāja paredzētajiem maksājumiem bezstrīdus kārtībā. 
1.8. Līgumā noteiktie maksājumi ir uzskatāmi par izpildītiem dienā, kad Puse ir iesniegusi norēķinu iestādē izpildei attiecīgo maksājuma uzdevumu, un tā to ir pieņēmusi izpildei.
2. PAKALPOJUMA NODOŠANA – PIEŅEMŠANA
2.1. Izpildītājs pēc Pakalpojuma izpildes sagatavo un elektroniski iesniedz Pasūtītāja atbildīgajai personai Līguma izpildē Pakalpojumu nodošanas – pieņemšanas aktu, ko paraksta abas Puses.  Izpildītājs Pakalpojuma nodošanas – pieņemšanas aktu iesniedz 1 (vienu) reizi mēnesī līdz tekošā mēneša 10. (desmitajam) datumam. Izpildītājs nodrošina sniegtā pakalpojuma precīzu uzskaiti, nodošanas – pieņemšanas aktā norādot maršrutu, datumu, autovadītāja vārdu un uzvārdu, transporta līdzekļa valsts reģistrācijas numuru, izbraukšanas un atgriešanās laiku. 
2.1.1. Pakalpojuma nodošanas – pieņemšanas aktu no pasūtītāja puses paraksta pasūtītāja atbildīgā persona par līguma izpildi – … . Pakalpojuma nodošanas – pieņemšanas aktu nosūta uz pasūtītāja atbildīgās personas par līguma izpildi e – pasta adresi: … .
2.2. Pasūtītāja atbildīgā persona Līguma izpildē 10 (desmit) dienu laikā no Pakalpojuma nodošanas – pieņemšanas akta saņemšanas pieņem Pakalpojumus, parakstot Pakalpojumu pieņemšanas – nodošanas aktu, vai, ja Pakalpojumi sniegti nekvalitatīvi vai neatbilstoši Līguma un Iepirkuma dokumentu noteikumiem, Pasūtītājs nepieņem Pakalpojumus, atsakoties parakstīt Pakalpojumu pieņemšanas – nodošanas aktu un rakstveidā iesniedzot Izpildītājam pamatotus iebildumus par Pakalpojumu izpildes neatbilstību Līguma un/vai Iepirkuma dokumentu noteikumiem, norādot konstatētos trūkumus.
2.2.1. Gadījumā, ja Pasūtītāja GPS sistēmas dati par nobrauktajiem kilometriem atšķiras no Izpildītāja pieņemšanas–nodošanas aktā norādītajiem datiem, Pasūtītājs veic datu salīdzināšanu un neatbilstību izvērtēšanu ar “Google maps” (https://www.google.com/maps/dir/) palīdzību. Līdz neatbilstību noskaidrošanai Pasūtītājam ir tiesības apturēt strīdīgās pakalpojuma daļas apmaksu vai apmaksāt tikai to pakalpojuma apjomu, kas ir objektīvi pamatots ar pieejamajiem pierādījumiem.
2.3. Pēc Pasūtītāja iebildumu par Pakalpojumu izpildes neatbilstību Līguma un/vai Iepirkuma dokumentu noteikumiem saņemšanas Izpildītājs nekavējoties, bet ne vēlāk kā 5 (piecu) darba  dienu laikā, ja Puses nav vienojušās par citu termiņu, par saviem līdzekļiem veic visu rakstiski pamatoto Pakalpojumu trūkumu novēršanu, ja tie radušies Izpildītāja nekvalitatīvas darbības vai bezdarbības dēļ, un to novēršana vispār ir iespējama un lietderīga.
2.4. Ja Izpildītājs novērš Pakalpojumu trūkumus, Pasūtītājs pieņem Pakalpojumus, parakstot Pakalpojumu pieņemšanas-nodošanas aktu, kas ir par pamatu rēķina izrakstīšanai. 
2.5. Ja trūkumu novēršana nav iespējama vai lietderīga, Pakalpojumi netiek pieņemti vispār vai netiek pieņemti pilnā apmērā, un apmaksas summas daļa par Pakalpojumiem netiek maksāta vai tiek samazināta, atbilstoši Pakalpojumu apmēram un kvalitātei.
2.6. Ja Puses nevar vienoties par Pakalpojumu atbilstību Līguma un/vai Iepirkuma dokumentu noteikumiem, proti, Pusēm ir domstarpības par Pasūtītāja rakstveidā izteiktajiem iebildumiem par Pakalpojumu izpildes neatbilstību Līguma un/vai Iepirkuma dokumentu noteikumiem, tās pieaicina neatkarīgu ekspertu atzinuma sniegšanai. Pieaicinātajam ekspertam atzinuma sniegšanai jābūt vispāratzītam lietpratējam (speciālistam) jomā, par kuru Pusēm ir radušās domstarpības. Ar eksperta pieaicināšanu saistītos izdevumus un radušos zaudējumus sedz tā Puse, uz kuras viedokļa nepamatotību domstarpību gadījumā norāda eksperta atzinums. Minētā eksperta atzinumā norādītais ir saistošs Pusēm attiecībā uz Pakalpojumu pieņemšanu un nodošanu.
3. IZPILDĪTĀJA PIENĀKUMI UN TIESĪBAS
3.1. Papildu citos Līguma punktos minētajam Izpildītājam ir šādi pienākumi un tiesības:
3.1.1. Sniegt Pakalpojumus kvalitatīvi un noteiktajos termiņos izmantojot savu darbaspēku, materiālus un citus resursus atbilstoši Līguma noteikumiem, Tehniskajai specifikācijai – Tehniskajam piedāvājumam, Iepirkuma dokumentiem un citiem noteikumiem (ja attiecināms).
3.1.2. Sniegt Pakalpojumus kvalitatīvi un atbilstoši visiem konkrēto jomu regulējošajiem normatīvajiem aktiem, tostarp arī Autopārvadājumu likumam un Līguma noteikumiem.
3.1.3. Izpildītājs apliecina, ka tam ir visas Līguma izpildei nepieciešamās licences, atļaujas un apliecības (sertifikāti), ja tādu nepieciešamību nosaka normatīvie akti, tas ir specializējies sniegt Pakalpojumu, saistību izpildē tiks iesaistīti kvalificēti vadītāji, kuriem ir pieredze un zināšanas, kas nepieciešamas Līguma izpildei atbilstoši spēkā esošajiem normatīvajiem aktiem.
3.1.4. Atbild par to, ka transporta vadītājs ievēro Ceļu satiksmes noteikumus un pārkāpuma gadījumā apņemas apmaksāt sodu.
3.1.5. Transportlīdzekļa bojājuma gadījumā, Izpildītājs apņemas segt visus ar to saistītos zaudējumus, kā arī, lai nodrošinātu Pakalpojumu, atbilstoši Tehniskās specifikācijas – Tehniskā piedāvājuma prasībām, nodrošina līdzvērtīgu transporta līdzekli. 
3.1.6. Pēc Pasūtītāja pieprasījuma vai pēc savas iniciatīvas sniegt informāciju par Pakalpojumu izpildes gaitu, konstatētām vai paredzamām grūtībām un apstākļiem, kas var negatīvi ietekmēt Pakalpojumu izpildi, kā arī sniegt priekšlikumus par iespējamiem risinājumiem.
3.1.7. Izpildītājam ir pienākums ieslēgt Pasūtītāja GPS iekārtu, sasniedzot Tehniskajā specifikācijā noteikto maršruta uzsākšanas punktu, un nodrošināt tās nepārtrauktu darbību visa maršruta izpildes laikā. GPS iekārta izslēdzama, sasniedzot Tehniskajā specifikācijā noteiktā maršruta galapunktu
3.1.8. . Izpildītājs apņemas savlaicīgi veikt visu Pasūtītāja rakstiskos iebildumos pamatoto trūkumu novēršanu Pakalpojumā, ja Pakalpojums sniegts nepieņemamā kvalitātē vai neatbilst Līguma vai piemērojamo normatīvo aktu prasībām.
3.1.9. Ja Izpildītājam Pakalpojuma sniegšanai Pasūtītājs nodod kādu īpašumu, tad Izpildītājs uzņemas atbildību par uzticētā īpašuma, tajā skaitā dokumentu oriģinālu, kā arī kopiju, saglabāšanu visā Līgumā paredzētā termiņa laikā, un apņemas atdot tos Pasūtītājam Līguma saistībām izbeidzoties.
4. PASŪTĪTĀJA PIENĀKUMI UN TIESĪBAS
4.1. Papildu citos Līguma punktos minētajam Pasūtītājam ir šādi pienākumi un tiesības:
4.1.1. Norēķināties ar Izpildītāju Līgumā paredzētajā kārtībā un termiņos. 
4.1.2. Pasūtītājs savlaicīgi sniedz Izpildītājam visu informāciju un materiālus, kas nepieciešami Līguma saistību izpildei.
4.1.3. Pasūtītājs patur tiesības mainīt vai atcelt brauciena datumu un maršrutu atkarībā no izmaiņām svētku aktivitāšu grafika vai citiem neparedzētiem apstākļiem. 
4.1.3.1.  Pasūtītājs pēc nepieciešamības maina maršruta garumu pirms brauciena, attiecīgi par to informējot Izpildītāju, atbilstoši Tehniskajā specifikācijā noteiktajai kārtībai.
4.1.4. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu.
4.1.5. Pasūtītājs pieņem Pakalpojumu saskaņā ar nodošanas – pieņemšanas aktu vai rakstiski pamato atteikumu pieņemt Pakalpojumu iesniedzot Izpildītājam rakstveida iebildumus.
4.1.6. Saņemt no Izpildītāja informāciju un skaidrojumus par Pakalpojumu izpildes gaitu un citiem Līguma izpildes jautājumiem.
4.1.7. Lai nodrošinātu Pakalpojumu izpildes kvalitāti un atbilstību Līguma noteikumiem, Pasūtītājam ir tiesības iegūt neatkarīgu trešo personu atzinumu gadījumā, ja Pasūtītājam rodas šaubas par izpildīto Pakalpojuma kvalitāti vai atbilstību Līguma mērķim un noteikumiem.
5. PUŠU ATBILDĪBA
5.1. Puses viena pret otru ir materiāli atbildīgas par Līguma saistību neizpildi, kā arī par otrai Pusei radītiem zaudējumiem, atbilstoši Līguma noteikumiem un Latvijas Republikas normatīvajiem aktiem.
5.2. Gadījumā, ja Pasūtītājs kavē maksājumus Līgumā noteiktajos termiņos, Izpildītājs ir tiesīgs piemērot līgumsodu 0,1 % apmērā no kavētā maksājuma summas par katru nokavēto dienu, bet ne vairāk kā 10 % apmērā no līgumcenas. 
5.3. Ja Izpildītājs nesniedz Pakalpojumu noteiktajā termiņā, kavē darbu daļas uzsākšanu noteiktajā termiņā, kavē vai nepilda trūkumu novēršanas termiņu, Pasūtītājs ir tiesīgs piemērot līgumsodu 1 % apmērā no līgumcenas par katru nokavēto stundu, bet ne vairāk kā 10 % apmērā no līgumcenas. 
5.4. Ja Izpildītājs nepiegādā pasažierus vajadzīgajā galapunktā noteiktajā termiņā Pasūtītājs neparaksta Pakalpojuma nodošanas – pieņemšanas aktu, vai nepieņem Pakalpojumus pilnā apmērā un iesniedz rakstisku pretenziju par Pakalpojuma neizpildīto daļu. Izpildītājs sedz Pasūtītājam visus ar pasažieru nepiegādāšanu galapunktā saistītos zaudējumus. 
5.5. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus un radušos zaudējumus, kas Izpildītājam noteikti un aprēķināti saskaņā ar Līgumu. 
5.6. Līgumsoda samaksa neatbrīvo Puses no galveno saistību izpildes.
5.7. Puses neatbild par saistību neizpildi vai nepienācīgu izpildi, ja neizpildes cēlonis ir nepārvarama vara.
6. SADARBĪBAS KĀRTĪBA UN ATBILDĪGĀS PERSONAS 
6.1. Pakalpojuma izpildē visiem ar Līgumu saistītajiem dokumentiem, tostarp, paziņojumiem, apstiprinājumiem, apliecinājumiem, saskaņojumiem, iesniegumiem, vienošanām un lēmumiem u.c. dokumentiem, ir jābūt noformētiem rakstiski. Tā kā visa Līguma ieviešana ir jādokumentē, tad Pusēm savstarpējā saziņa un visa informācija, priekšlikumi u.c. ir jānoformē rakstiski un atbildes ir jāsniedz rakstiski.
6.2. Visi ar Līgumu saistītie oficiālie paziņojumi, tostarp, lūgumi un prasības, ir uzskatāmi par nodotiem otrai Pusei, ja tie ir nodoti otras Puses atbildīgajai personai personīgi vai nosūtīti Pusei pa pastu ierakstītā vēstulē vai elektroniski, parakstīti ar drošu elektronisko parakstu. Personīgi izsniegts dokuments ir uzskatāms par saņemtu tā izsniegšanas dienā; elektroniski nosūtīts dokuments vai informācija ir uzskatāms par saņemtu nākošajā darba dienā pēc nosūtīšanas; pa pastu nosūtīts dokuments ir uzskatāms par saņemtu termiņā atbilstoši pasta noteikumiem un sūtījuma veidam.
6.3. Savstarpējā saziņa par Pakalpojuma izpildi notiek izmantojot Līgumā norādīto atbildīgo personu kontaktinformāciju vai citu kontaktinformāciju, par kuru ir paziņojusi otra Puse.
6.4. Lai sekmīgi vadītu Līguma izpildi, Izpildītājs un Pasūtītājs norīko atbildīgo personu, kura risina ar Līguma izpildi saistītos jautājumus, tostarp paraksta pieņemšanas – nodošanas aktus. Pusēm ir tiesības nomainīt atbildīgo personu, iepriekš par to brīdinot otru Pusi.
6.5. Pušu atbildīgās personas:
	Pasūtītāja atbildīgā persona par Līguma izpildi:
	Izpildītāja atbildīgā persona par Līguma izpildi:

	Amats
	Amats

	Vārds uzvārds
	Vārds uzvārds

	Tālrunis: 
	Tālrunis: 

	E-pasts:
	E-pasts:


6.6. Puse atbild uz otras puses iesniegtajiem dokumentiem, cik ātri vien iespējams, bet ne vēlāk kā 3 (trīs) dienu laikā pēc dokumentu saņemšanas vai citā samērīgā termiņā, par ko vienojušās Pušu atbildīgās personas.
6.7. Pusei ir pienākums savlaicīgi informēt otru Pusi par visiem notikumiem, kas var kavēt vai kā citādi negatīvi ietekmēt Līguma izpildi.
6.8. Ja kādai no Pusēm tiek mainīts juridiskais statuss, atrašanās vieta, ierosināts maksātnespējas process vai tiesiskās aizsardzības process, apturēta saimnieciskā darbība, vai cits, tas nekavējoties ir jāpaziņo otrai Pusei.
APAKŠUZŅĒMĒJI UN PERSONĀLS
6.9. Izpildītājs uzņemas pilnu atbildību par to, lai apakšuzņēmēju veiktie darbi pilnībā atbilst Līguma noteikumu un tā pielikumu prasībām.
6.10. Izpildītājs uzņemas atbildību par to, ka apakšuzņēmēji ir konkrēto darbu veikšanai atbilstoši kvalificēti un viņiem ir nepieciešamie Pasūtītāja saskaņojumi.
6.11. Par apakšuzņēmēju Līguma ietvaros ir uzskatāmas Izpildītāja Iepirkuma piedāvājumā iekļautajā apakšuzņēmēju sarakstā visas norādītās personas vai citas Līguma izpildes laikā Pasūtītāja saskaņotās personas atbilstoši Publisko iepirkumu likuma 63.panta ceturtajai daļai un Līguma noteikumos paredzētajam. Apakšuzņēmēju veicamo darbu kopējo vērtību noteic saskaņā ar Publisko iepirkumu likuma 63.panta trešajā daļā noteikto.
6.12. Atbilstoši Publisko iepirkumu likuma 63.pantam un 62.panta pirmajai daļai Izpildītājs nav tiesīgs bez Pasūtītāja rakstveida saskaņojuma Līguma izpildē iesaistīt jaunu apakšuzņēmēju vai apakšuzņēmēja apakšuzņēmēju, vai nomainīt Izpildītāja Iepirkuma piedāvājumā norādītu vai Līguma izpildē saskaņotu apakšuzņēmēju, vai personālu. Izpildītājs nav tiesīgs bez Pasūtītāja rakstveida saskaņojuma veikt grozījumus piegādātāju apvienības noslēgtā sabiedrības līgumā.
6.13. Līguma izpildei Izpildītājs piesaista Izpildītāja Iepirkuma piedāvājumā norādītos apakšuzņēmējus/personālu. Līgums ir jāizpilda atbilstoši Izpildītāja Iepirkuma piedāvājumā norādītajai struktūrai, tādēļ bez Izpildītāja objektīva un pierādīta pamatojuma Pasūtītājs nesaskaņo Izpildītāja Iepirkuma piedāvājumā norādīta apakšuzņēmēja nomaiņu vai jauna apakšuzņēmēja iesaisti, vai Izpildītāja Iepirkuma piedāvājumā norādīta personāla nomaiņu, vai grozījumus sabiedrības līgumā. 
6.14. Personāla vai apakšuzņēmēja nomaiņu vai jauna apakšuzņēmēja piesaisti, vai grozījumus sabiedrības līgumā veic tikai Pasūtītāja saskaņotos izņēmuma gadījumos, t.i., gadījumos, kad Izpildītājs ir sniedzis pēc Pasūtītāja ieskatiem objektīvu un pietiekamu izmaiņu pamatojumu – iesniegumu ar situācijas aprakstu, objektīvu pamatojumu un pierādījuma dokumentus par objektīviem apstākļiem, kas ir mainījušies kopš Izpildītāja Iepirkuma piedāvājuma iesniegšanas brīža un kādēļ ir nepieciešams grozīt sākotnēji Izpildītāja Iepirkuma piedāvājumā norādīto informāciju par paredzēto Pakalpojumu izpildi.
6.15. Ja Pasūtītājs saskaņo Līguma 8.6.punktā minētā izņēmuma gadījuma esamību, Pasūtītāja iepirkumu komisija izvērtē un sniedz vai atsaka saskaņojumu apakšuzņēmēja vai personāla maiņai, vai jauna apakšuzņēmēja vai personāla iesaistei attiecībā uz Publisko iepirkumu likuma 62. un 63.panta regulējumu un Iepirkumu: 
6.15.1. Lai izvērtētu tāda apakšuzņēmēja nomaiņu, uz kura spējām Izpildītājs ir balstījies Iepirkumā atbilstības pierādīšanai kādai no atlases prasībām, Izpildītājam iesniegumā ir jāpierāda atbilstība Iepirkuma nolikuma pielikuma Nr.3 “Atlases prasības” 2., 3. un 4.punkta un apakšpunktu prasībām, pievienojot attiecīgos atbilstību pierādošos dokumentus.
6.15.2. Lai izvērtētu personāla nomaiņu vai jauna apakšuzņēmēja iesaisti, vai tāda apakšuzņēmēja nomaiņu, uz kura spējām Izpildītājs nav balstījies Iepirkumā atbilstības pierādīšanai kādai no atlases prasībām, Izpildītājam iesniegumā ir jāiekļauj aktualizēts nolikuma pielikums Nr.3 “Atlases prasības”.
6.15.3. Lai izvērtētu vai Līguma grozījumi ietekmētu Izpildītāja Iepirkuma piedāvājuma izvēli atbilstoši iepirkuma dokumentos noteiktajām prasībām, ja tie sākotnēji būtu iekļauti Izpildītāja Iepirkuma piedāvājumā, jāiesniedz attiecīgi pierādoši dokumenti un pretendenta atbilstību pierādoši dokumenti. Piegādātāju apvienības dalībnieka nomaiņa netiek veikta.
NEPĀRVARAMA VARA
6.16. Puse tiek atbrīvotas no atbildības par Līguma neizpildi vai izpildes kavēšanu un pie tās nevar vērsties ar zaudējumu atlīdzības prasījumu, ja izpildi kavē nepārvaramas varas apstākļi, piemēram, stihiskas nelaimes, ārējie normatīvie akti vai valsts institūciju lēmumi, kas tieši ietekmē Līguma saistību izpildi. Iekārtu vai materiālu defektus vai to piegādes kavējumus var uzskatīt par nepārvaramas varas apstākļiem tikai tad, ja tie tieši izriet no nepārvaramas varas darbības.
6.17. Par nepārvaramas varas apstākļiem ir atzīstams notikums, kas atbilst visām turpmāk minētajām pazīmēm:
6.17.1. No kura nav iespējams izvairīties un kura sekas nav iespējams pārvarēt.
6.17.2. Kuru Līguma slēgšanas brīdī nebija iespējams paredzēt.
6.17.3. Kas nav radies puses vai tās kontrolē esošas personas kļūdas vai rīcības dēļ.
6.17.4. Kas padara saistību izpildi ne tikai apgrūtinošu, bet arī neiespējamu.
6.18. Pusei, kurai ir iestājušies nepārvaramas varas apstākļi, nekavējoties rakstiski ir jāinformē par to otra Puse, kā arī dokumentāli jāpierāda nepārvaramas varas apstākļi.
STRĪDU IZŠĶIRŠANAS KĀRTĪBA
6.19. Visi strīdi un domstarpības saistībā ar Līgumu, ko nevar atrisināt starp Pusēm pārrunu ceļā, tiek risināti Latvijas Republikas tiesā, piemērojot Latvijas Republikā spēkā esošo tiesību aktus.
LĪGUMA GROZĪŠANA
6.20. Puses, savstarpēji rakstiski vienojoties, ir tiesīgas izdarīt Līguma grozījumus, ja tie nemaina Līguma vispārējo raksturu (Līguma veidu un mērķi). Pasūtītājs uzņemas risku par Līgumā sākotnēji neparedzētiem darbiem, par kuriem risks nav jāuzņemas Izpildītājam, un vajadzības gadījumā groza Līgumu, ja to pieļauj Publisko iepirkumu likums un Līguma noteikumi. Pasūtītājs uzņemas risku šādos gadījumos:
6.20.1. Darbi ir neparedzami, jo to nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
6.20.2. Neparedzētie darbi ir ierosināti pēc Pasūtītāja iniciatīvas, pasūtītājam precizējot vai papildinot Līguma priekšmetu vai mērķi;
6.20.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
6.21. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61.panta konkrēto daļu un Līguma punktu. Pasūtītājs Līguma grozījumu preambulā norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
6.22. Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums. 
6.23. Pamatojot ar Publisko iepirkumu likumu un Līgumu, Līguma priekšmets var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
6.23.1. Ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1.un 2.punktam.
6.23.2. Piemērojot Publisko iepirkumu likuma 61.panta pirmās daļas 3.punktu un piekto daļu, – lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nesasniedzot 10 % (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 8.4.3.punktam un tā apakšpunktiem, 8.4.4., 8.4.5.punktam.
6.23.3. Piemērojot Publisko iepirkumu likuma 61.panta trešās daļas 1.punktu, Pasūtītājs paredz šādu gadījumu iespēju, nosacījumus, grozījumu apjomu un būtību:
6.23.3.1. Ja pēc Līguma noslēgšanas normatīvajos aktos tiek izdarīti grozījumi nodokļos un/vai nodevās, kas Izpildītājam pazemina vai paaugstina Pakalpojuma izmaksas un kuru ietekme uz izmaksām ir precīzi nosakāma (piemēram, PVN) vai pārbaudāma, tad pēc abu Pušu savstarpējas vienošanās Līgumcena var tikt grozīta attiecīgo grozījumu apmērā.
6.23.4. Piemērojot Publisko iepirkumu likuma 61. panta trešās daļas 2. punktu, – ietverot Pakalpojumus, kas sākotnēji nav paredzēti Līgumā, kā arī izslēdzot Pakalpojumus, kas ir paredzēti Līgumā, ja katra šāda grozījuma rezultātā Līgumcenas pieaugums nepārsniedz 50 % (piecdesmit procentus) no sākotnējās Līgumcenas, piemēram, ja nepieciešams Pakalpojums, kas nebija iekļautas sākotnējā iepirkumā, un Izpildītāja maiņa radītu būtisku izmaksu pieaugumu vai to nevar veikt ekonomisku vai tehnisku iemeslu dēļ. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana.
6.23.5. Piemērojot Publisko iepirkumu likuma 61. panta trešās daļas 3. punktu, – ietverot Pakalpojumus, kas sākotnēji nav paredzēti Līgumā, kā arī izslēdzot Pakalpojumus, kas ir paredzēti Līgumā, ja katra šāda grozījuma rezultātā Līgumcenas pieaugums nepārsniedz 50 % (piecdesmit procentus) no sākotnējās Līgumcenas, piemēram, lai risinātu situācijas, kuras atklājušās tikai Līguma izpildes laikā un kuras sākotnēji nebija iespējams paredzēt. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana.
6.23.6. Piemērojot Publisko iepirkumu likuma 61.panta trešās daļas 4.punktu, – ja Iznomātājs tiek aizstāts ar citu piegādātāju.
6.24. Līgums netiek grozīts, ja tas atbilstoši Publisko iepirkumu likuma regulējumam konkrētajā gadījumā nav pieļaujams vai ja plānotie grozījumi pēc būtības maina Līguma veidu vai mērķi.
6.25. Grozot Līguma priekšmetu, atbilstoši katram konkrētajam gadījumam var tikt grozīta arī līgumcena, Izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
6.26. Līgumu groza tikai ar abpusēju rakstisku vienošanos, kas noformēta kā Līguma grozījumi. Visas izmaiņas, papildinājumi, vienošanās pie Līguma ir uzskatāmi par Līguma grozījumiem. Līguma grozījumi tiek secīgi numurēti.
6.27. Labojumi, precizējumi, papildinājumi vai grozījumi Iepirkuma tehniskajā specifikācijā tiek dokumentēti ar izmaiņu aktu. Pasūtītāja apstiprināts izmaiņu akts ir Līguma sastāvdaļa un Izpildītājam jāpilda bezierunu kārtībā. Pasūtītājs pirms izmaiņu akta apstiprināšanas izvērtē aktā iekļauto izmaiņu pamatojumu, finansiālo ietekmi un pieļaujamību atbilstoši Līgumam un Publisko iepirkumu likumam.
LĪGUMA APTURĒŠANA UN IZBEIGŠANA
6.28. Līguma darbība pirms Izpildes termiņa var tikt izbeigta ar Pušu savstarpēju vienošanos.
6.29. Gadījumā, kad Pasūtītājam nav pieejams vai tiek samazināts vai atsaukts paredzētais finansējums, vai citu objektīvi pamatotu iemeslu dēļ, Pasūtītājs var vienpusēji apturēt Līguma darbību uz laiku, kas nepieciešams konkrēto risku izvērtēšanai, novēršanai vai samazināšanai, vai attiecīgi lēmuma pieņemšanai par Līguma darbības izbeigšanu pirms termiņa.
6.30. Pasūtītājam ir tiesības vienpusēji pirms izpildes termiņa izbeigt Līgumu, ja ir iestājies kāds no turpmāk minētajiem gadījumiem:
6.30.1. Pasūtītājam tiek būtiski samazināts vai atteikts paredzētais finansējums, iestājas citi apstākļi, kad Pasūtītājam nav iespēju turpmāk apmaksāt Pakalpojumu.
6.30.2. Izpildītājs ir būtiski nokavējis konkrētā Pakalpojuma uzsākšanas termiņu, starptermiņu vai izpildes termiņu un termiņa kavējumā nav vainojams Pasūtītājs. Par būtisku kavējumu ir uzskatāms periods, kas pārsniedz 1 (vienu) dienu.
6.30.3. Pakalpojuma izpildījums neatbilst Līgumam, šis trūkums nav novērsts vai nevar tikt novērsts Līgumā paredzētajā termiņā un neatbilstībā nav vainojams pats Pasūtītājs.
6.30.4. Izpildītājs Iepirkuma vai Līguma noslēgšanas, vai Līguma izpildes laikā ir sniedzis nepatiesas ziņas vai apliecinājumus.
6.30.5. Izpildītājs Līguma noslēgšanas vai izpildes laikā ir pārkāpis normatīvos aktus attiecībā uz Līguma slēgšanu vai izpildi.
6.30.6. Ir pasludināts Izpildītāja maksātnespējas process vai iestājušies citi apstākļi, kas viņam liedz vai liegs turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kas izriet no Līguma.
6.30.7. Izpildītājs pārkāpj vai nepilda kādu būtisku Līgumā paredzētu pienākumu, piemēram, Izpildītājs nenodrošina Iepirkuma nolikumā noteiktajām prasībām  atbilstošu transportlīdzekli. 
6.30.8. Izpildītājs ir patvaļīgi pārtraucis Līguma izpildi, piemēram, ilgstoši (periods, kas pārsniedz 1 (vienu) dienu neatbild uz Pasūtītāja vēstulēm vai iesniegumiem, vai Līgumā norādītā kontaktpersona neatsaucas uz saziņas aicinājumiem un Izpildītājs nav sasniedzams Līgumā norādītajā adresē.
6.30.9. Ja Pakalpojuma izpilde nav iespējama bez Līguma grozījumiem un atbilstoši Publisko iepirkumu likumam attiecīgie Līguma grozījumi konkrētajā situācijā nav pieļaujami.
6.30.10. Ja Izpildītājs Pasūtītājam ir nodarījis zaudējumus.
6.30.11. Ja Līgumu nav iespējams izpildīt tādēļ, ka Izpildītājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi un ir piemērotas Līguma izpildes laikā vai pirms Līguma noslēgšanas, bet pasūtītājam tas nebija zināms.
6.30.12. Ārējos normatīvajos aktos noteiktajos gadījumos.
6.30.13. Turpmāku Līguma izpildi padara neiespējamu nepārvarama vara.
6.30.14. Ja Izpildītājs Līguma izpildē ir ietvēris Krievijas Federācijas vai Baltkrievijas Republikas izcelsmes preces vai pakalpojumus un pēc Pasūtītāja rakstiska pieprasījuma saprātīgā termiņā nav novērsis šo neatbilstību.
6.31. Izpildītājam ir tiesības vienpusēji pirms Izpildes termiņa izbeigt Līgumu, ja ir iestājies kāds no turpmāk minētajiem gadījumiem:
6.31.1. Pasūtītājs ir būtiski nokavējis samaksas termiņu par vairāk kā 1 (vienu) mēnesi un kavējumā nav vainojams Izpildītājs.
6.31.2. Pasūtītājs pārkāpj vai nepilda citu būtisku Līgumā paredzētu pienākumu.
6.31.3. Pasūtītājs ir patvaļīgi pārtraucis Līguma izpildi, piemēram, ilgstoši (periods, kas pārsniedz 1 (vienu) dienu) neatbild uz Izpildītāja vēstulēm, iesniegumiem, vai Līgumā norādītā kontaktpersona neatsaucas uz saziņas aicinājumiem un Pasūtītājs nav sasniedzams Līgumā norādītajā adresē.
6.31.4. Turpmāku Līguma izpildi padara neiespējama nepārvarama vara.
6.32. Iestājoties kādam no Līguma 12.3. un 12.4. punkta apakšpunktos paredzētajiem gadījumiem, Puse ir tiesīga vienpusēji pirms Izpildes termiņa izbeigt Līgumu un ar to Līgums tiek izbeigts pirms Izpildes termiņa, ja tā vismaz 1 (vienu) dienu iepriekš par plānoto Līguma izbeigšanu ir brīdinājusi otru pusi un, savukārt, otra puse 1 (vienas) dienas laikā vai citā termiņā, par ko Puses iepriekš vienojušās, nav novērsusi Līguma pirmstermiņa izbeigšanas iemeslu. Līgums pirms Izpildes termiņa tiek izbeigts paziņojuma kārtībā un ir uzskatāms par izbeigtu paziņojumā norādītajā dienā.
6.33. Līguma izbeigšanas gadījumā pirms Izpildes termiņa Puses rīkojas šādi:
6.33.1. Izpildītājs nekavējoties pārtrauc Pakalpojumu sniegšanu;
6.33.2. Puses veic savstarpējus norēķinus par līdz Līguma izbeigšanas brīdim kvalitatīvi sniegtajiem Pakalpojumiem, ko apliecina Pušu parakstīts pieņemšanas – nodošanas akts.
6.34. Līgums tiek uzskatīts par izpildītu, kad Puses ir pilnībā izpildījušas Līguma saistības.
6.35. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības vai citi līdzīgi apstākļi nav pamats, lai kāda Puse vienpusēji atkāptos no Līguma, ja vien Līgumā nav noteikts citādi.
CITI NOTEIKUMI
6.36. Līgums tiek slēgts un visi ar Līgumu saistītie jautājumi tiek risināti saskaņā ar Latvijas Republikā spēkā esošajiem tiesību aktiem.
6.37. Līguma valoda un Pakalpojuma izpildes valoda ir Latvijas Republikas valsts valoda – latviešu.
6.38. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
6.39. Līguma noteikumu sadalījums pa sadaļām ar tām piešķirtajiem nosaukumiem ir izmantojams tikai atsaucēm un neietekmē Līguma noteikumu piemērošanu un iztulkošanu.
6.40. Līgums kopā ar pielikumiem ietver visas Pasūtītāja un Izpildītāja vienošanās par Līguma priekšmetu un aizstāj visas iepriekšējās vienošanās un pārrunas, ja tādas ir bijušas, izņemot tikai Iepirkuma dokumentus.
6.41. Puses garantē, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī, ka tiem ir iespējas veikt Līgumā noteikto un no tā izrietošo saistību izpildi.
6.42. Pušu paraksti apliecina, ka tās pilnībā ir iepazinušās ar Līguma saturu un tam piekrīt.
6.43. Līgums sagatavots elektroniskā dokumenta veida latviešu valodā uz (___)(skaits vārdiem) lappusēm, ar 2 (diviem) pielikumiem: 
LĪGUMA SASTĀVDAĻAS
6.44. Līgums tā noslēgšanas brīdī sastāv no šādiem dokumentiem, kas ir uzskatāmi par neatņemamu Līguma sastāvdaļu:
6.44.1. Līgums;
6.44.2. Līguma Pielikumi (pievieno Līgumam atsevišķā failā):
6.44.2.1. Pielikums Nr.1 “Izpildītāja piedāvājums Iepirkumā”.
6.44.2.2. Pielikums Nr.2 “Sarakste Iepirkumā”.
Līguma slēgšanas brīdī un izpildes laikā Līgumam tiek pievienoti citi Līgumā paredzētie dokumenti, piemēram, darbu izpildes dokumenti, Pušu savstarpējā sarakste, u.c. Līguma izpildē taisīti dokumenti.

